Katja Antonoff – GalleriaKONE\nTuulessa ihmisen pesä\n”Ihmisen pesä on rakennettu sähköjohdoista puun Tuulessa ihmisen pesä -installaatio koostuu puun oksista ja oksille kiinnitetyistä pesistä. Viime kesänä rakensin samannimisen ympäristötaideteoksen Helsinkiin Kivinokan ympäristötaidenäyttelyyn. Tässä näyttelyssä oleva installaatio on variaatio aikaisemmasta teoksesta. Pesän tarkoitus on tarjota suojaa ja turvaa, mutta tarjoaako ihmisen pesä niitä? Mikään ei ole pysyvää, ihmisen luomat järjestelmät ja yhteiskunnat ovat herkästi haavoittuvia ja katoavia.\nNäyttelyssä on esillä mm. valuhartsista valettuja siipiä sekä pientä poikaa esittävä veistos. Kaikki teokset käsittelevät jollain tapaa ihmisen osaa, epävarmuuden ja katoavaisuuden sietämistä ja kosmisen yksinäisyyden tunnetta.\nNäyttelyn teoksissa olen käyttänyt materiaaleina valuhartsia, valuposliinia, lujitemuovia, puuta sekä sähköjohtoja.”\nKuvataiteilija Katja Antonoff (s. 1976 Joutsenossa) asuu ja työskentelee tällä hetkellä Nurmijärvellä. Hän valmistui v. 2006 kuvanveistolinjalta Satakunnan ammattikorkeakoulusta. GalleriaKONEen näyttely on hänen seitsemäs yksityisnäyttelynsä. Viimeksi hänen teoksiaan on ollut esillä Porvoon Taidehallissa sekä Lahden Uudessa Kipinässä.


KANTAESITYS YÖKYLÄSSÄ 14.2. | Teatteri Mukamas\nPöllö hukassa?Hiirulainen ja Suuri seikkailuHiirulainen sirkuksessaHiirulainen ja Suuri seikkailu -KESÄJoulu on jo ovellaPupun kevätSatuvarjon alla: Pikku-SiiliJouluyö\nKANTAESITYS YÖKYLÄSSÄ 14.2.\nTeatteri Mukamaksessa 14.2.2020 kantaesityksensä saava Yökylässä -näytelmä vie katsojansa seikkailumatkalle yön ihmeellisyyksiin. Mikä siinä onkin, että juuri yöllä oman huoneen tutut asiat usein näyttävät hieman erilaisilta?\n”Muistan lapsuudestani ensimmäisen oman sänkyni. Muistan miten odotan nukahtamista sängyssäni – vieressäni on pehmoleluelefanttini. Valot on sammutettu ja katselen huonettani. Pimeällä kaikki huoneeni tutut lelut ja huonekalut näyttävät jotenkin erilaisilta. Näen varjoissa hahmoja, jotka uskaltautuvat esiin vain öisin. Pimeä on täynnä näkymättömien otusten läsnäoloa.\nHalusin tehdä esityksen pimeän kohtaamisesta. Halusin käsitellä lapsen näkökulmasta suhdetta tuntemattomaan. Esitykseni käsittelevät usein kuvittelua, mielikuvituksen voimaa – niin myös Yökylässä. Pimeä on ovi tuntemattomaan ja mielikuvitus on kotoisin tuntemattomasta.”\nMikko Bredenberg, Yökylässä -esityksen käsikirjoittaja ja ohjaaja\nYökylässä on Mikko Bredenbergin käsikirjoittama ja ohjaama uutuusnäytelmä, joka saa kantaesityksensä Teatteri Mukamaksessa 14.2.2020. Bredenberg on tehnyt esitykseen myös lavastussuunnittelun. Osana esityksen lavastusta nähdään Atalan koulun oppilaitten kanssa yhteistyössä toteutettuja projisointeja, joissa lapset ovat saaneet piirtämällä vaikuttaa esityksen visuaaliseen ilmeeseen.\nTeatteritaiteen tohtori Mikko Bredenberg on teatteriohjaaja, näyttelijä ja taiteilija-tutkija. Hän on työskennellyt useissa suomalaisissa kaupunginteattereissa ja teatteritaiteen vapaalla kentällä. Näyttelijänä Bredenberg on tehnyt roolitöitä myös kuunnelmissa sekä televisio- ja elokuvatuotannoissa. Bredenberg väitteli teatteritaiteen tohtoriksi Taideyliopiston Teatterikorkeakoulusta 2017 aiheenaan näyttämöllinen kuvittelu. Bredenbergin ohjauksia on nähty Tampereella aiemminkin. Viimeksi hän ohjasi Tampereelle vuonna 2015, jolloin Tampereen Teatterin Frenckell näyttämöllä nähtiin arvostelumenestykseksi noussut Teatteri Siperian ja Tampereen Teatterin yhteistuotantona toteutettu Suomen kaunein.\nKäsikirjoitus, ohjaus ja visuaalinen suunnittelu: Mikko Bredenberg\nValosuunnittelu: Juha Kaijomaa\nNäyttelijät: Katarina Stycz, Mira Taussi, Mikko Bredenberg\nKantaesitys: 14.2.2020 klo 18.00\nKuvassa: Mikko Bredenberg\nHiirulainen ja Suuri seikkailu -ensi-ilta siirtyy toukokuulle\nEsityksen Hiirulainen ja Suuri seikkailu ensi-ilta siirtyy\nUusi vuosi – uudet seikkailut!\nJoululahjaidea: Mukamaksen lahjakortti\nKoronarajoitusten vaikutus Teatteri Mukamaksen toimintaan\nHiirulaisen Joulukalenteri ihastuttaa\nJoulu on jo ovella – Tervetuloa Mukamakseen!\nEsityksemme Pispalassa alkavat!\nMUKAMAS 2020 - Kansainvälinen Nukketeatterifestivaali siirtyy koronapandemian vuoksi\nTeatteri Mukamaksen näytöstoiminta jatkuu syyskuussa\nSyyskausi alkaa! ☀\nIlahduta pientä ystävää juhlapäivänä!\nHu-huu! Pöllö hukassa?🌲\nTeatterinjohtaja Kirsi Siren: Lastenteatteripäivän 7.3.2020 julistus


Japanilainen pörssiyhtiö osti tekoäly-startupin Suomesta - "Emme olleet myymässä, mutta he tekivät tarjouksen" | Talouselämä\nJapanilainen pörssiyhtiö osti tekoäly-startupin Suomesta - "Emme olleet myymässä, mutta he tekivät tarjouksen"\nTop Data Sciencen perustajat Hung Ta, Timo Heikkinen ja Oguzhan Gencoglu.\nTop Data Science on erikoistunut data-analyyseihin, tekoälyyn ja koneoppimisen ratkaisuihin, jotka ovat maailmanlaajuisesti kuuma teknologiatrendi. Ostamalla yhtiön, Morpho saa jalansijan Eurooppaan. Ennen kauppaa Morpho oli jo Top Data Sciencen asiakas.\nMikä: Top Data Science\nMitä: Tekoälyä hyödyntävä kuvantunnistus ja analytiikkaohjelmisto mm. terveydenhuoltoalalle\nLiikevaihto 2017: 0,1 milj euroa\nLiiketulos 2017: 4 000 euroa\nOmistajat: Timo Heikkinen, Hung Ta ja Oguzhan Gencoglu\nKuvassa on solunäyte, josta Top Data Sciencen kehittämä algoritmi tunnistaa automaattisesti syöpäkudosta sisältäviä alueita, jotka on annotoitu eli merkitty vihreällä reunaviivalla ja sinisillä pisteillä. Timo Heikkinen\nUutta pääomaa kasvuun\n"Morpho tuo pääomaa, jolla voimme jatkaa kasvua. Meillä on merkittävät kasvutavoitteet liikevaihdon ja työntekijämäärän suhteen", Heikkinen sanoo.\nMorpho on ostanut perustajilta 85 prosentin enemmistöosuuden osakkeista. Yhtiön perustajat Timo Heikkinen, Hung Ta ja Oguzhan Gencoglu jäävät vähemmistöosakkaiksi ja yhtiö jatkaa Suomessa Morphon tytäryhtiönä. Yhtiö jatkaa työtä nykyisten ja uusien asiakkaiden kanssa, eli siitä ei tule vain Morphon tuotekehitysyksikköä.\nYhtiön perustajakolmikosta vietnamilainen Hung Ta ja turkkilainen Oguzhan Gencoglu ovat tulleet Suomeen väitöskirjatutkijoina.\n"Huomasimme tekoälyn kehityksen kasvavan kysynnän ja perustimme yrityksen. Lähdimme liikkeelle pienistä projekteista", Heikkinen kertoo.\nYhtiö on toiminut terveysalan teknologiajätin GE Healthcaren luomalla terveysteknologia-alan kasvuyritysten Health Innovation Village -kampuksella. Kylään kuuluminen toi GE:n myös startupin asiakkaaksi. Lue Talouselämän juttu terveysteknologian yrityksistä Suomessa ja Health Villagesta.\nGE:lle kehitetty tekoälysovellus pyrkii ennustamaan esimerkiksi potilaan sykedatan perusteella sitä, mikä on riski tehohoidossa olevan potilaan tilan äkilliseen heikkenemiseen seuraavien tuntien aikana.\n"Menimme Health Villageen, koska terveysala kiinnosti meitä ja halusimme päästä mukaan ekosysteemiin. Ulkopuolelta olisi ollut vaikeaa tai mahdotonta pienelle startupille saada GE:n kaltainen asiakas", Heikkinen arvioi.\nTop Data Science on tehnyt myös esimerkiksi Helsingin yliopistolliselle sairaalalle hankkeen, jossa se kehitti eturauhassyövän diagnostiikkaan apuvälineen. Sairaalalla on tutkimusaineisto, joka sisältää solukuvia, magneettikuvia, lääkitys- ja hoitotietoja anonymisoiduista potilaista. Tällä datalla opetettu algoritmi kykenee tunnistamaan potilasnäytteistä syövän ja luokittelemaan sen syövän aggressiivisuuden mukaan.


Sohvi kuttoo: elokuuta 2012\nNeuletapaaminen huomenna Pohjolan Langassa\nAjattelin vinkata, että huomenna alkaa neuletapaamiset myös Pohjolan Langassa, kello 17.\nTorstaina neulotaan Ainolan puistossa viideltä. Ensi viikon torstaina on sitten vuorossa Silmukkaseurat Lumoavassa Langassa. Miten tässä ehtii enää muuta tehdäkkään:D\nLähettänyt Sohvi klo 23.12 1 kommentti\nSainpa viimein kuvattua nämä huhtikuussa valmistuneet sukat. Kävimme eilen siskon kanssa mökillä poimimassa mustikoita ja samalla kannustamassa Juustolan taukopaikalla erästä Syöteajoon osallistunutta maantiepyöräilijää... Ei ole mikään yleisölaji se... Lähtiessä hoksasin napata sukat ja kameran mukaan. Kerrankin oli yhtä aikaa aurinkoinen keli, malli ja kuvauspaikka, jossa ei ole ulkopuolisia töllistelemässä tai kuvien taustalle ei tule naapurien autot...\nSukkiin on käytetty Lumoavan Langan arvonnasta voittamaani lankaa, sekä viime syksynä syntymäpäivälahjaksi saatua Noroa. Toisen sukan varresta tuli hiukan metsäinen makuuni, mutta onneksi kärjissä tuli tuota violettia raitaa. Loin sukkiin 64 silmukkaa, joista jouduin varressa pari kaventelmaan. Neuloin sukat poikkeuksellisesti yksi kerrallaan, ja niinpä toisen sukan varsi on nyt sitten hieman löysempi kuin toisen... No hyvä muistutus siitä, miksi niin ei kannata tehdä. Kantapäätä en raidoittanut, joten toista lankaa kului 10 grammaa enemmän.\nKokeilin ensimmäistä kertaa Cat Bordhin Sweet Tomato heel-kantapäätä. Googlettamalla löysin videon perusteella kirjoitetun ohjeen, joten ei tarvinnut seurata hiiiiiiiiiiiiitasti etenevää ohjevideota. Omaan jalkaan kyseinen kantapää istuu kuin nakutettu, ja taitaapa päästä vielä moniin moniin sukkiin. Kuvissa mallin jalka on hieman isompi kuin omani, joten kantapää ei ehkä ihan asetu käytetyillä silmukkamäärillä kohdalleen.\nNoro Kureyon Sockista neulotut sukat ovat parhaita unisukkia. Ne alkavat jotenkin välittömästi lämmittämään varpaita, ja ne ovat huomattavasti lämpöisemmät kuin esimerkiksi Dropsin Fabelista tai Cascade Yarnsin Heritagesta tehdyt sukat. Voittavat myös Nallesta tehdyt sukat. Joillakin neulojilla on ollut huonoja kokemuksia langan kulutuskestävyydestä, mutta omien kokemuksieni perusteella tämä on kyllä yksi parhaista sukkalangoista. Aiemmin neulomani Noro-sukat eivät ole kuluneet juuri yhtään, vaikka olen käyttänyt niitä kengissä, ja ovat joutuneet vahingossa pesukoneeseenkin. Keväällä tuli Hulluilta Päiviltä ostettua lankaa pari kerää uusia väriyhdistelmiä varten, mutta pitää ensin saada ensimmäinen Wollmeise-neulomus valmiiksi...\nProjekti (ravelry): Sohvi's Noro Socks\nMalli: Omasta päästä, kantapää Cat Bordhi's Sweet Tomato Heel\nLanka ja menekki: Noro Kureyon Sock S164 23 g ja Noro Kureyon Sock S188 34 g\nFiilis: Ihanat unisukat:)\nLähettänyt Sohvi klo 16.54 12 kommenttia\nTunnisteet: Noro, sukat, valmiit2012


Polttopuita | Klapifarmi.fi\n28.1.2017 kotopuu_adminBlogi, Polttopuita, PolttopuutaNo comments\nOlemme jo kymmenen vuoden ajan toimittaneet polttopuita Espooseen. Meiltä saatte 100% koivua klapina joko kätevissä klapisäkeissä tai klapikasseissa suoraan Espoon polttopuuvarastoonne. Toimitamme Espooseen myös polttopuita suursäkeissä ja irtotavarana. Lisäksi voitte meidän kautta tilata pellettiä. Kaikki tuotteemme on ekologista puuta ja varmistamme aina että saatte hyvänlaatuista polttpuuta Espoon takkaanne tai uuniin. Koivuklapit ova 30-35cm pitkiä ja…\nOlemme jo kymmenen vuoden ajan toimittaneet polttopuita Helsinkiin. Meiltä saatte 100% koivua klapina joko kätevissä klapisäkeissä tai klapikasseissa suoraan Helsingin polttopuuvarastoonne. Toimitamme Helsinkiin myös polttopuita suursäkeissä ja irtotavarana. Pellettiä voitte myös tilata meidän kauttamme. Kaikki tuotteemme on ekologista puuta ja varmistamme aina että saatte hyvänlaatuista polttpuuta Helsingin takkaanne tai uuniin. Koivuklapit ova 30-35cm pitkiä ja jos tarvitsette…\n26.10.2014 kotopuu_adminBlogi, Koivuklapi, Polttopuita, Polttopuuta, YleinenNo comments\nTalven kylmä viima lähestyy. Nyt on parasaika tilata polttopuut. Tee klapi hankinta helpoksi. Tilaa polttopuut heti, kannettuna varastoosi irtopuun hinnalla. Klapi farmi koivuklapisäkit Ystävällinen ja nopea palvelu. Tilaa heti! Toimitukset: Helsinki, Vantaa, Espoo, Tuusula, Kerava, Sipoo, Porvoo, Loviisa, Kotka.\nCopyright 2015-2017 Klapifarmi.fi kaikki oikeudet pidätetään


pikkuhelistin: Herkkuvärejä ja kivoja kuvioita\nHerkkuvärejä ja kivoja kuvioita\nMuutaman hieman erilaisen postauksen jälkeen taas takaisin normaaliin skräppäykseen. Tässä toinen tänään skräpätyistä leiskoista. Toisen tein Craftican haasteeseen, joten julkaisen sen erikseen omana postauksenaan.\nKeväisen kaunis vappusää inspiroi käyttämään tätä varsin herkullisen väristä ja pirteää Basic Greyn paperia. Tykkään valtavasti tämän paperin värimaailmasta ja kivoista kuvioista. Tälläiset runsaasti kuvioidut paperit ovat hankalia käytettäviä, mutta toisaalta niillä saa näyttävää jälkeä vähäisillä koristeluilla. Tämän tekeminen oli aika näpräämistä noiden kuvioiden leikkaamisen takia. Mutta kun kuviot oli leikattu, ei paljoa sitten enää tarvittu. Lopputuloksesta tuli varsin mieluinen.\nKuva on siis sama, jota käytin Vuoden skräppääjä-kilpailun finaalityössä, tässä vain pienemmässä koossa. Jätin tästä vielä ainakin toistaiseksi pois journalingin ja otsikon, koska en vielä päättänyt mistä näkökulmasta tämä leiska on. Vaihtoehtoja eri näkökulmiksi ovat:\n-se, että kuva on eräs mun kaikkien aikojen lempparikuvista\n-se, että rakastan saippuakuplia\n-tai se, että kun muut olivat uimassa minä puhaltelin saippuakuplia. Tässä tapauksessa tälle tulee kaverileiska, jonka kanssa tämä muodostaa yhtenäisen aukeaman.\nNiin ja hauskaa vappua nyt vielä kun sitä ehtii toivottaa :)\nLähettänyt pikkuhelistin klo 18:23\nIhanan kesäinen leiska! Tykkään tuosta paperista, erityisesti nuo perhoset on kauniita.\n2. toukokuuta 2009 klo 9.59\nTosi kaunis! Tuo on yks mun suosikki Gasic Greyn papereista ikinä. Hauskaa skräppäyspäivää!\n2. toukokuuta 2009 klo 18.25\nJännä nähdä sama valokuva eri scrapbook-sivussa, tässä on erilainen mutta kiva tunnelma\n2. toukokuuta 2009 klo 20.40\nOmpa kaunis värimaailma tuossa leiskassa. Ihania nuo "pallukat", sain SAY:ltani värittömiä, osaatkoa sanoa voiko niitä värjätä millään???\n3. toukokuuta 2009 klo 18.34\nUu, näyttää ihanan keväiselle/kesäiselle. Ihania kuvioita todellakin ja nuo pallurat sopii tosi hyvin saippuakuplien kanssa yhteen.\n4. toukokuuta 2009 klo 10.47\nMeillä fanitetaan Reinoja\nHaaste #56 Leimaamalla oma taustapaperi\nHaaste #53 Kymmenen kohdan ideariihi\nHaaste #54 Yksivärisyys\nOon vähä skräppäilly\nCraftican kuudes haaste


Optimoitu reikäresonaattori matalien taajuuksien akustointiin | Hifiharrastajat.org Foorumi\nOptimoitu reikäresonaattori matalien taajuuksien akustointiin\nToisen threadin aihe alkoi karata käsistä, joten tässä uusi threadi asiasta.\nDVDPlazalla Scorpius nimimerkillä kirjoitteleva teki pari vuotta sitten diplomityön reikäresonaattoreista. Työssä hän teki tietokonemallin, joilla voidaan optimoida reikäresonaattori toimimaan tavallista tehokkaammin. Tietokoneella mallinnettujen reikäresonaattoreiden toimivuus todennettiin mittauksin. Näyttäisi siltä, että reikäresonaattori oikein tehtynä on levyresonaattoria parempi vaihtoehto matalien taajuuksien vaimennukseen.\nDiplomityö löytyy täältä (tallenna vaikka koneelle siltä varalta, että linkki häipyy)\nja samasta threadista löytyy myös esimerkkilaskelmia, joita voi käyttää omien suunnitelmien pohjana. Netistä löytynee laskureita reikäresonaattorin viritystaajuuden. Optimointi koskee lähinnä levyn paksuutta, reikien kokoa ja määrää/neliömetri.\nReikäresonaattori on myös siinä mielessä hyvä, että sen voi helposti maalata ja materiaalit ovat edullisia. Lisäksi se ei ole käsittääkseni kovin kriittinen taustalla olevan rakenteen suhteen. Levyresonaattori kaipaa aina jäykän kiviseinän taakseen.\nDVDPlazalla Scorpius nimimerkillä kirjoitteleva teki pari vuotta sitten diplomityön reikäresonaattoreista.\nKiitos. Hyvin mielenkiintoinen dippatyö. Ei tosin aivan omaa alaa , mutta äkkiäkös sitä perehtyy teoriaan ja vääntää Matlabin päälle...\nOletkos yhtään laskeskellut millaisia mittoja tuolle resonaattorille tulee. Meinaan kun on matalista taajuuksista kyse niin vaatiiko se kokoa tuolta resonaattorilta, paljonkin?\nItse vähän mietin, miten tälläisen rakentelisi. Ajattelin, jos tällä saisi yhdistettyä jotenkin absorboijan/diffuusorin/resonaattorin ensiheijastus paikkoihin tai sitten selän taakse. Ideana olisi käyttää valmista reikäpeltiä, jossa reiät on yhtä kaukana toisistaan. Reikäosuus noissa taitaa vain yleensä olla vähintään 10% (pitää tarkistaa). Mutta jos tuollaiseen peltiin rakentaisi kehyksen, jolla pelti puristetaan villaan kiinni takalevyyn menevien pulttien avulla. Samalla pultteja kiristämällä saisi varmaan hieman säädettyä resonaattorin toimintaa taka/etulevyn etäisyyttä muuttamalla. Kiristys pienentää väliä sekä puristaa villan tiheämmäksi. Virityksen jälkeen voisi kankaan virittää kehyksiin jolloin, pinnasta saisi siistin.\nKuinkakohan alas saisi vaimennuksen ulotettu tälläisellä resonaattorilla, jos maksimi paksuus olisi noin 10cm? Suurempi reikäosuus pellissä tekisi resonaattorin pinnasta tehokkaamman diffuusorin myös.\nToinen vaihtoehto olisi lisätä QRD diffuusoriin pohjiin sopivaa reikälevyä ja niiden taakse villaa. Jokainen väli toimisi omana resonaattorinaan omalla viritystaajuudellaan ja korkeille äänille toimisi diffuusorina. Tai sitten vaivalla ei olisi mitään käytännön merkitystä.


Metsän vaalit voitti yllättäen jänis – "Neuvon toisia eläimiä" | Yle Uutiset | yle.fi\nMetsän vaalit voitti yllättäen jänis – "Neuvon toisia eläimiä"\nTuusulan Lahelan Tertun päiväkodissa järjestettiin omat vaalit, joissa valittiin metsään uusi johtaja. Eskarilaisten suursuosikki orava jäi yllättäen kakkoseksi nuorempien rynnistäessä uurnille.\n11.4.2017Päivitetty 11.4.2017 15:49\nEläinten vaalien julisteita Tuusulan Lahelan päiväkodista.Anna Yltävä / Tertun päiväkoti\nMetsän vaalien tulokset\n3. leppäkerttu / pöllö\n6. sisilisko / muurahainen\n8. etana / sammakko\n"Olen suuri ja komea. Olen metsän kuningas. Se riittää!" Vaan eipä riittänytkään. Tämän sai todeta vaaleissa vasta viidennelle sijalle tullut hirvi, jonka kampanjan hyökkäävän itseriittoinen tyyli saattoi karkottaa äänestäjiä.\nKaikki sai alkunsa, kun lapset alkoivat päivähoidossa ihmetellä teiden varsille ilmestyneitä kylttejä, joissa oli ihmisten kuvia ja numeroita.\n– Lisäksi meillä on saanut pitkin vuotta äänestää eri asioista, esimerkiksi paikkoja minne päiväkodin kanssa mennään. Otettiin nyt sitten koppi siitä, että äänestäminen ja vaalit kiinnosti lapsia, lastentarhanopettaja Anna Yltävä kertoo.\n"Enemmän lärviä, vähemmän kärpäsiä"\nVaalit toteutettiin melko uskollisesti oikeiden kuntavaalien tapaan. Lapset saivat valita ehdolle asetettavat eläimet.\n– Yhdessä tehtiin jokaiselle ehdokkaalle vaalitaulut, joihin merkattiin kyseisen ehdokkaan vahvuudet ja mitä asioita he metsässä ajavat. Sitten eläimille arvottiin numerot, Yltävä selventää.\nSammakko tahtoi metsään "enemmän lärviä, vähemmän kärpäsiä" (lärviä sanassa J-kirjain oli epähuomiossa kääntynyt L-kirjaimeksi, toim.huom.) Etana kehui olevansa "hyvä limottamaan" ja muistutti kyvystään "ennustaa säätä". Orava luotti kampanjoinnissaan faktoihin "terävät kynnet, pörröinen turkki, käytän häntää peittona."\n– Vaalitaulut laitettiin esille pari päivää ennen vaaleja, jotta kaikilla olisi mahdollisuus tutustua ehdokkaisiin, heidän hyviin puoliinsa ja siihen mitä he metsän asukkaille lupaavat, Yltävä kertoo.\nVaalien tulos aiheutti hämmennystä oravaleirissä\nVaalipäivänä järjestettiin suljettu lippuäänestys. Eskarilaiset leimasivat äänestysliput, jotka laitettiin suljettuun laatikkoon. Tuloksen selvittivät erikseen valitut ääntenlaskijat.\n– Tuli myös hylättyjä ääniä, mitä ei voitu laskea. Oli tyhjiä ja vääriä numeroita, Yltävä naurahtaa.\nVoittajaksi yhden äänen erolla julistettiin monien yllätykseksi jänis. Vaaleihin ennakkosuosikkina lähteneen oravan tappiota pohdittiin kannatusjoukoissa perusteellisesti.\n– Hämmentyneitä oltiin etenkin siksi, että orava on ollut meillä tutkimusprojektina. Siinä oli selvää pettymystä ilmassa, Yltävä kertoo.\nPäiväunia nukkuvien puolue antoi opetuksen demokratiasta\nSyyt jäniksen vaalivoittoon ovat epäselvät, sillä mitään varsinaisia lupauksia jänis ei metsän asukkaille antanut. Todennäköisesti onnistunut kampanja auttoi viemään pisimmän korren.\n– Jänis vain kertoi omista vahvuuksistaan: "söpö, viisas, vikkelä ja hyvä loikkimaan". Lisäksi hän kertoi neuvovansa muita metsän eläimiä, Yltävä luettelee.\nMyös nuorten äänestäjien liikkeellelähtö todennäköisesti vaikutti tulokseen. Äänioikeus nimittäin oli kaikilla: opettajilla, vaalit järjestäneillä eskarilaisilla ja kaikilla 3-5-vuotiailla.\n– Jos eskariryhmä yksin olisi äänestänyt niin veikkaan, että voittaja olisi ollut orava, Yltävä arvelee.\nPäiväunia nukkuvien puolueen innokas osallistuminen puhkaisikin todennäköisesti eskarilaisten "oravakuplan". Näin lapset saivat tärkeän opetuksen demokratiasta - kaikilla on yksi ääni.\nvarhaiskasvatusvaalitäänestäminendemokratiaosallistuminenpäivähoitovaikuttaminenkeskinäinen toimintaLahela, TuusulaTuusula


Kaikki blogit puheenaiheesta Valtion velka — Tekstiseikkailu\nMaahanmuutto murtaa budjettiraamin – Suomen huono-osaiset maksajina\n22.9.2017 11:37 Matti Kyllönen\nVihervasemmisto riehuu tuloeroista peittääkseen todelliset syyt pieni- ja keskituloisten köyhtymiseen. Köyhdyttäjä on maahanmuutto, joka maksaa vuositasolla suomalaisille ainakin 1,5 mrd euroa. Mistä se otetaan? Hallitus koettaa raapia sen tavallisilta ihmisiltä, köyhiltä, sairastavilta, sosiaalisten etujen saajilta eli niiltä jotka sosiaalipalveluja eniten käyttävät. Lääkkeiden omavastuut ovat nousseet ja vanhusten hoitopalkkiot hoitolaitoksissa ovat tämän vuoden aikana lähes kaksinkertaistuneet. Kaupunki on pienentänyt "palvelusetelien" arvoja.\nTalous kasvaa, mutta velaksi eläminen ei lakkaa\n19.9.2017 12:17 Arto Vihavainen\nValtiovarainministeriön tiedotustilaisuudessa kerrottiin että VM tekee laskelmansa tulevaisuudesta suhdannevapaasti, siis niin että suhdannevaihteluita ei ole otettu huomioon. Suhdanteet menevät ja tulevat, mutta VM:n ennusteet ja niihin perustuvat suositukset ja ohjeet, sekä toimenpiteet noudattavat talouden kehityksen keskiarvoa.\n26.6.2017 11:14 Veikko Huuska\nVM Petteri Orpo kirjoitti juhannuksen alla (21.6.2017) blogissaan: http://www.petteriorpo.fi/2017/06/vahvan-talouskasvun-pitaa-rohkaista-muttei-sokaista/


KEVÄTKAUDEN PÄÄTTÄJÄISET JA MUITA TULEVIA TAPAHTUMIA\nKevätkauden päättäjäiset ovat sunnuntaina 22.5. klo 15 - 19 Myllyojan asukastuvalla, Jokivarrenpolku 5, 90650 OULU. Ohjelmassa on ruokailu, Ahti Pyörnilän viiniesittely, pihapelejä ja arpajaiset. Ruokailun hinta on 7 euroa. Se sisältää gulassikeiton, leivän, ruokajuoman ja kahvin. Ruokailua varten pyydämme ilmoittautumaan viimeistään maanantaina 16.5. Kaisa Pietilälle sähköpostilla kaisapie@gmail.com tai puhelimella 040 534 2876.\nTervetuloa nauttimaan gulassikeitosta ja yhdessäolosta!\nUnkarilaiset vieraat Oulussa elokuussa\nNoin 10 hengen ryhmä unkarilaisia ystäviä saapuu vieraaksemme elokuun ensimmäisellä viikolla luontomatkailun merkeissä. Etsimme vieraillemme majoitusperheitä. Ilmoita halukkuudestasi Jenő Kovácsille tai Riitta Karjalaiselle.\nSuomi-Unkari Seura ry on lähettänyt jäsenmaksulomakkeet. Jäsenmaksuilla katetaan 4 kertaa vuodessa ilmestyvä Suomi-Unkari –lehti sekä paikallisyhdistyksen toimintaa. Pyydämme maksamaan jäsenmaksut eräpäivään 16.5. mennessä.\nTornion yhdistyksen 35 -vuotisjuhlia vietetään perjantaina 7.10.2016 klo 18.00 Seminaarin koulun auditoriossa, Seminaarinkatu 16, 95430 Tornio. Sukukansapäiviä vietetään toista kertaa Oulussa lauantaina 15.10.2016.\nJos saat jäsenkirjeen kirjepostissa, ja sinulla on käytössäsi sähköpostiosoite, pyydämme ilmoittamaan sen joko Jenő Kovácsille tai Riitta Karjalaiselle.


Terveelliset ja helpot jouluherkut - 5 jouluista reseptiä!\nTerveelliset jouluherkut – 5 reseptiä\njoulu 8, 2014 | Naisten ravinto, Reseptit naisille | 0 Kommenttia\nPikkujoulusesonki on täydessä vauhdissa ja jouluunkin on enää pari hassua viikkoa. Kaikista jouluherkuista ei kannata kieltäytyä, vaikka noudatatkin terveellistä ruokavaliota. Tavallinen joulutorttu tai pari piparia joulukuussa ei kaada kenenkään maailmaa, mutta jos haluat kokeilla keittiössä jotain uutta ja erilaista, saatat tykätä seuraavista resepteistä. Kerromme miten jouluherkuistakin saa astetta terveellisempiä versioita, joita voi nauttia hyvillä mielin.\nJos välttelet jauhoja ja sokeria, kannattaa testata tämä resepti:\n200 g pehmeitä kuivattuja taateleita (n.28 kpl)\n1/3 dl jähmeää kookosöljyä\n(tai 0,5 tl neilikkaa, kanelia, inkivääriä ja pomeranssia kutakin)\nValmistus: Soseuta taatelit sauvasekoittimella mahdollisimman tasaiseksi massaksi. Lisää kananmuna ja kookosöljy. Surruttele sekaisin. Sekoita toisessa kulhossa kuiva-aineet keskenään. Lisää jauhoseos taatelimassan joukkoon. Sekoita käsin tasaiseksi taikinaksi. Laita taikina vetäytymään jääkaappiin noin tunnin ajaksi. Kauli taikina ja tee varovasti haluamiasi pipareita. Paista uunissa 5-6 minuuttia 200 asteessa.\nLähde: My cup of coffee -blogi\nKylmä “riisipuuro” raejuustosta\n1 (reilu) rkl vaniljaheraproteiinijauhetta\n1 tl kanelia (kyllä, ihan reilusti vaan!)\nHalutessasi vielä lisää makeutta steviasta\nValmistus: Sekoita kaikki ainekset keskenään ja nauti. Päälle voit heittää vaikkapa lusikallisen maapähkinävoita.\nLähde: The good morning -blogi\nValmistus: Aloita laittamalla luumut ja tähtianikset kattilaan pieneen määrään vettä niin, että luumut peittyvät puoliksi. Anna niiden kiehahtaa, laske sitten lämpötilaa ja anna luumujen maustua ja mehevöityä miedolla lämmöllä taikinan tekoajan. Kun vesi on haihtunut, poista tähtianikset. Vaahdota erikseen valkuaiset ja kerma. Vaahdota huoneenlämpöinen voi omassa astiassaan ja lisää siihen keltuaiset. Lisää taikinaan kermavaahto. Sekoita kuivat aineet keskenään ja lisää ne taikinaan. Lopuksi sekoita joukkoon valkuaisvaahto.\nLaita muffinivuoan koloihin paperiset leivosvuoat ja lusikoi jokaiseen vuokaan 1 rkl taikinaa. Muotoile se niin, että jokaisen leivoksen keskelle muodostuu ”pesä” luumulle. Rypistä taikinaa luumun päälle kostetuin sormin. Paista 175 asteessa 20 minuuttia, kunnes leivokset ovat kullankeltaisia.\n1/2 – 1 tl kanelia\nValmistus: Sekoita ainekset keskenään ja paista kookosöljyssä. Viimeistele haluamillasi lisukkeilla. Jos sinulla ei ole hamppuproteiinia, korvaa se toisella proteiinijauheella tai raakakaakaojauheella. Kanelin sijasta voit käyttää myös muita mausteita ja psylliumin voi korvata parilla ruokalusikallisella kaurahiutaleita.\n4 pussia tummaa teetä (esim. English Breakfast)\nValmistus: Keitä vesi kiehuvaksi ja laita kattilaan teepussit ja mausteet. Poista teepussit 5 minuutin kuluttua. Jätä seos maustumaan muutamaksi tunniksi tai yön yli. Lisää hunaja. Laimenna juomaa kuumalla vedellä makusi mukaan. Nauti!\nTsekkasithan jo Pikkujoulut TIKIS-tyyliin?


Sipilä: Helsingin ja Tallinnan välille kaavailtu tunneli tarvitsee yksityistä rahaa - Kotimaa - Turun Sanomat\nSipilä: Helsingin ja Tallinnan välille kaavailtu tunneli tarvitsee yksityistä rahaa\nViron pääministeri Juri Ratas (6. vas.) ja Suomen pääministeri Juha Sipilä 8. vas.) sekä muita hallitusten jäseniä Suomen ja Viron hallitusten välisessä juhlakokouksessa Tallinnassa maanantaina 7. toukokuuta.\nKotimaa | STT | 7.5.2018 18:12 | 8\nPääministeri Juha Sipilän (kesk) mukaan Helsingin ja Tallinnan välille kaavailtu junatunneli tarvitsee toteutuakseen yksityistä rahoitusta.\nTunnelihanke voisi lykkääntyä liian pitkälle tulevaisuuteen, mikäli se jäisi valtioiden rahoituksen varaan, Sipilä sanoo.\nSipilä kommentoi asiaa Suomen ja Viron hallitusten juhlakokouksen yhteydessä pidetyssä lehdistötilaisuudessa Tallinnassa.\nPaljonko sijoitat? 7.5.2018 18:25\nNyt pääministeri näyttämään mallia sijoittajille ja tavalliselle rahvaalle.\nreetta 7.5.2018 21:58\ntärkeempiä kohteitahan ei tässä maassa ole...\nX-Y 8.5.2018 0:05\nJotain todellisuudentajua edes!\nVielä kipeämmin kuin yksityistä rahaa tunnelihanke tarvitsee palautusta todellisuuteen. Mitä ihmeen järkeä olisi yhdistää toisiinsa kaksi pikkukaupunkia astronomisen hintaluokan merenalaisella tunnelilla? Puolta lyhempi Kanaalitunnelikin on ollut taloudellinen katastrofi, ja se sentään liittää toisiinsa kaksi Euroopan mahtimaata. Ja millään tunnelilla ei Suomesta saada suoraa junayhteyttä Keski-Eurooppaan, koska raideleveys on erilainen.\nJuu 8.5.2018 2:08\nOma pesä selvitykseen\nEhdotuksena, lopettakaa moinen hanke. Merithteys on riittävä. Kiinnostuneet yksityiset tahot tarkistakoon, onko heille tai heidän yritykselle maksettu jotain rajoitusta yhteiskunnan varoista ja kun nämä on maksettu takaisin, voisi miettiä vientihankkeita.\nPM 8.5.2018 6:58\nEivätpä puuttuneet maidemme väliseen epätasa-arvoon nimien suhteen. Viro on eestiksi Eesti ja englanniksi Estonia, mutta suomeksi - Viro. Kuinka kauan kestää, että voimme sanoa ja kirjoittaa sukulaiskansamme nimeksi - Eesti.\nPS. Minä olen sitä nimeä käyttänyt jo liki 30 vuotta.\njonne 8.5.2018 11:15\nVast: Viro - Eesti\nJuice sen jo tiesi..\nEesti Eesti, kaipaan sinne p****eesti.\nSamoin itse käytän vain Eesti-sanaa.\njonne 8.5.2018 11:13\nMiten saa kannattavaksi?\nEurotunneliyhtiö teki voittoa ensi kerran vuonna 2007.\nSiis se kanaalin tunneli.\nTunneli oli tuottanut ensimmäisen vuoden jälkeen tunneliyhtiölle 925 miljoonan punnan tappiot. Rahtiliikenne oli kuuden kuukauden ajan seisahduksissa vuonna 1996 tapahtuneen tulipalon seurauksena. Vuonna 1999 pankit suostuivat vaihtamaan lainoja tunnelin osakkeisiin, ja tunneli alkoi tuottaa voittoa.\nMiten tämä Helsingin ja Tallinnan välinen tunneli voisi tuottaa kymmeniä, ellei satoja kertoja pienemmällä liikenteellä voittoa eli muuttua kannattavaksi?\nVanha tuttu 8.5.2018 12:09\nEi tarvita itään\nEnnemmin Turun ja Tukholmanvälille se tunneli. Virolaiset kyllä pääsee tänne muutenkin.\nKotimaa 24.5.2019 18:53\nKotimaa 24.5.2019 16:17\nEpätietoisuutta uudistuksen ympärillä – sotea valmistelleet organisaatiot on ajettu lähes alas, juuri kun pitäisi alkaa rakentaa uutta\nKotimaa 24.5.2019 13:47\nHeinäluoman rypsiöljystä nousi iso äläkkä\nKotimaa 24.5.2019 12:43\nKotimaa 24.5.2019 11:11\nKela avaa somalinkielisen puhelinpalvelun\nKotimaa 24.5.2019 10:43\nUlkomaisia kausityöntekijöitä saapuu yli 6500 – melkein kaikki tulossa Ukrainasta\nKotimaa 24.5.2019 10:13\nKotimaa 24.5.2019 6:00\nHamal tekee kahta työtä ja yrittää ansaita nettona 2 600 euroa kuussa, jotta saisi perheensä Suomeen\nYhtiörangaistus voisi tehota rahanpesuun paremmin kuin yksittäisen henkilön rankaiseminen


Mielenosoittajat vallanneet Minskin kadut, mellakkapoliisi vartioi presidentin palatsia, ja Lukashenkan tiedottaja jakaa arvoituksellisen kuvan – eXtrauutiset\nValkovenäjän presidentin Aleksander Lukashenkan tiedottaja, Natalya Eismont, vastasi erikoisella kuvalla toimittaja Aleksei Novoselovin kysymykseen, mitä presidentti aikoo tehdä.\nValkovenäjän presidentin Aleksander Lukashenkan lehdistösihteeri Natalya Eismont jakoi minulle kuvan presidentistä rynnäkkökiväärin kanssa Itsenäisyyden Palatsin edustalla, kun kysyin häneltä, mitä presidentille kuuluu, kertoo Sputnik Newsin uutisessa Aleksei Novosylov.\nKuvan arvellaan otetun joskus muulloin, kuin tänään. Asiasta kertoi hetki sitten Sputnik News.\nUseita viikkoja jatkuneissa mielenilmaisuissa Valkovenäjän pääkaupungissa Minskissä, ja myös useissa muissakin kaupungeissa, protestoidaan epäuskottavaa presidentinvaalien tulosta vastaan, ja myös opposition ja mielenosoittajien kohtelussa tapahtuneista asioista.\nKaduilla on ollut mielenosoittajien lisäksi myös runsaasti raskasta kalustoa. Uudelleenvalittu presidentti Aleksander Lukashenka on ilmoittanut tapaavansa lähipäivinä venäläisen kollegansa Vladimir Putinin. Keskustelun aiheista ei ole tietoa, mutta heillä lienee kuitenkin puhuttavaa.\nMobiilipuhelin-operaattoria on uutisen mukaan neuvottu hidastamaan tiedonsiirtoa ja kaventamaan nettikaistaa Minskin keskustan alueella. Mellakkapoliisit ovat estäneet mielenosoittajien pääsyn joihinkin osiin kaupungin keskustaa. Henkilöitä on myös pidätetty.\nLukashenkalla on tänään 60-vuotis syntymäpäivä.\n— PIRAT🏴☠NEWS (@piratnews_com) August 30, 2020\nЕщё колонна БМД. pic.twitter.com/2omNsFMRwn\n#Lukashenko seems to be inspired by the scenes from the mad max…\nMinsk right now : pic.twitter.com/TeeUarfDsJ\n— inna shevchenko (@femeninna) August 30, 2020\nMinskiä seuraavat mm:\nLukasenko marssii uuteen ammattiin, paikallisen traktoritehtaan portille, on saanut pestin renkaiden paistouunin hoitajana, mutta varmuuden vuoksi ottanut rynnäkkökiväärin, muutaman kranaatin mukaan, on ilmennyt työntekijöiden keskuudessa murinaa Lukasenkoa kohtaan, varma on varmaa, vastaa toimittelijoiden kysymyksiin iloinen entinen pressa.\nTyylikäs lappuhaalari diktaattorilla, eikö olekin?


Viehättävä Hollanti | AmsterdamLiput.fi - Liput Amsterdamin kanavaristeilyille, nähtävyyksiin ja kohteisiin!\nKoe viehättävä Hollanti. Tällä retkellä menemme Hollannin autenttisimpiin kyliin, jossa voit nauttia maisemista suloisine tuulimyllyineen, pienine kylineen, kanavineen ja maistella herkullisia hollantilaisia erikoisuuksia sekä paljon muuta.\n- 8 tunnin kierros charmikkaassa Hollannissa\n- Lounas Voledamsissa sisältyy hintaan\n- Vieraile puukenkien tekijän workshopissa\n- Juustomaistelua Edamissa\n- Zaanse Schansessa pääset kurkistamaan tuulimyllyyn sisälle\nKoe viehättävä Hollanti\nMatka Markeniin, pieneen kalastajakylään, joka on kuuluisa perinteisestä hollantilaisesta kulttuuristaan, taittuu ihastellen kauniin hollantilaisen maaseudun maisemia ajaessamme sen läpi. Markenissa kävelemme oppaan johdolla viehättävien katujen läpi ja opas samalla kertoo tietoa paikan historiasta. Pysähdys sisältää vierailun puukenkätekijän luona, jossa voit seurata kiireistä käsityöläista puuhissaan ja ihailla hänen ammattitaitoaan.\nJatkamme matkaa veneen kyydissä, jossa voit samalla nauttia kupillisen kahvia ja maukkaan piirakan kun matkaamme kohti Volendamia. Voldemissa sinulla on hieman vapaa-aikaa käytettävissäsi haluamallasi tavalla. Voit tutustua hollantilaisiin kalastajakyliin ja shoppailla putiikeissa. Tapaamme lounaalla ravintolassa.\nSeuraava pysäkkimme on Hollannin sydämessä: pienessä Edamin kylässä, joka on kuuluisa juustoistaan. Täällä maistelemme maukkaita juustoja, ja saat aidon tuntuman Edamista!\nViimeisenä suuntaamme Zaanse Schanseen. Näe historialliset tuulimyllyt 1700-1800 -luvuilta ja vieraile jopa tuulimyllyn sisällä. Tämän jälkeen palaamme takaisin Amsterdamiin.\nKierros on englanniksi, saksaksi ja espanjaksi.\nAmsterdam kaupunkikierros alkaa Centraal Stationin IJ-hallin itäisimmästä päästä. Olethan paikalla jo 15 minuuttia ennen retken alkua!\nKesto on noin 8 tuntia.


Hanhi sulka kynä, kaksi pomo ja mustetta\nHöyhen kalligrafiakynän, kaksi pomo ja mustetta. Tämä setti sisältää hanhi kalligrafiakynän pronssi kärki haltijan pinnoittaa nikkeli hopea, tavallinen pullo mustetta ja kaksi antiikki terät. Valmistettu Italiassa Bortoletti Fonderia Artistica.\nHanhea sulka kalligrafiakynän, kaksi pomo ja mustetta. Tämä setti sisältää hanhi kalligrafiakynän pronssi pidin pinnoittaa nikkeli hopea, tavallinen pullo mustetta ja kaksi antiikki terät. Nikkelin hopeinen koriste rikastaa sulka kynä. Tyylikäs lahja idea.\nOstamalla tämän kynä lisää automaattisesti ILMAISTA kaunokirjoitus Starter Pack omaan koriin.\nVintage Rakkaus Swirls Card


Samin Triathlon Blogi: GoExpo, Madonna ja Newtonit!\nMukava viikko alkaa olemaan takanapäin. Kaikenlaista jännää on viikon aikana taas sattunut ja tapahtunut. Treenien puolesta ollaan menty aika juoksuvoittoisesti.\nMaanantaina kuitenkin aloitin salilla (pitkästä aikaa ja sen kyllä tunsi sitten yläkropassa seuraavat pari päivää) ja puolentoista kilsan (aikaan 30:11) uinnilla perään. Tiistaina töitten jälkeen päikkärit ja sitten semmoinen rauhallinen pk-lenkki. Mun oli tarkoitus juosta ihan lyhyt lenkki ja latailla akkuja torstain pitkään pk-lenkkiin, mutta juoksu tuntui niin mukavalta, että päätin vähän pidentää lenkkiä. Lopussa juoksu tuntui sen verta mukavalta, että pikkaisen lisäsin höyryä. Olen kyllä niin kiitollinen, ettei ole viime aikoina tarvinnut taistella näitten jalkojen kanssa. Sunnuntaina kuitenkin juoksin aika hurjan intervallin, joten olisi voinut kuvitella jalkojen olevan vielä levon tarpeessa:\nKeskiviikon sitten käytin aamusta iltamyöhään duunissa. Torstaina oli vuorossa viikon pitkä pk-lenkki. Töissä ollessa mulla oli vähän höntti olo ja en ollut ollenkaan varma tuleeko päivän juoksusta mitään. Ehkä edellisen päivän pitkä työvuoro ja lievä univelka vaikutti, mutta olo ei ollut priima. Duunista päästyäni kävin pienen (20km) fillarilenkin heittämässä, kun kävin paikallisesta pyöräliikkeestä hakemassa pari ilmaislippua GoExpo-messuille. Fillaroinnin aikana koin jonkinlaisen kevään heräämisen fillarointiin, kun lumipyry oli helpottanut ja aurinko paistoi. Fillari tuntui liikkuvan kuin itsestään ja pitkästä aikaa, varmaan kuukausiin, lisäsin kunnolla vauhtia fillariin ja nautin menosta täysin rinnoin.\nKotiin päästyäni perinteiset päikkärit ja herättyäni olo oli kuin uudestisyntynyt. Ei muuta kuin puolilitraa urheilujuomaa naamariin ja pikkuhiljaa ulos alkuverryttelyjä tekemään. Ilma tuntui kylmältä, taisi olla yli kymmenen raatia pakkasta. Mutta erittäin hyvillä fiiliksillä ja jaloissa oikein hyvät lähtöasetelmat pitkään lenkkiin. Tässä on sitten lopputulos:\nTämä on varmasti pisin lenkki moneen moneen vuoteen. Jaloissa alkoi tuntumaan kunnolla vasta kolmen viimeisen kilometrin aikana. Hyvin siis pystyin pitämään tuon vajaan 6:00 minuutin kilometritahdin lenkillä. Olen vihdoin sisäistänyt pk-lenkkien mentaliteetin ja ei ole suurempia vaikeuksia juosta "hiljaa". Alussa siinä oli tekemistä, kun on tottunut myllyttämään aina kaikki lenkit täpöllä. Sanomattakin selvää, että hyvät fiilikset tästä lenkistä.\nPerjantaina oli sitten jännä päivä, kun töitten jälkeen lähdin naisystäväni Mintun kanssa roadtripille Kouvolan kautta GoExpoon ja sieltä vesipuisto Serenaan Wonder-festareille. Kouvolan reissun tarkoituksena oli minun kauan odottamani maantiepyörän nouto ystävälliseltä myyjältä. Tuossahan se nyt mun sängyn vieressä seisoo ja vartioi minun uniani. Mannekiiniksihan se tietenkin heti joutui, mutta kyllähän tota tyttöä kelpaa kuvaillakin.\nPyörä oli kyllä jäätävän hyvässä kunnossa. Ei käytön jälkiä nimeksikään, joten sitä on kyllä pidetty kuin kukkaa kämmenellä. Ei voi kuin ihmetellä tuollaisen hyvän hiilikuitupyörän painoa. En ole ihan varma mitä Madonna painaa, mutta veikkaisin että ei kauheasti yli 7kg. Etupyörä tuntui kevyeltä kuin höyhen. Ihmeellinen materiaali tuo hiilikuitu. Tässä vähän speksejä fillarista:\n- Täysi hiilikuiturunko\n- Mavic Ksyrium SL -kiekot\n- Dura-Ace takavaihteet ja rataspakka\n- Dura-Ace etuvaihtaja (malli 2010)\n- Ultegran kammet, jarrut, kahvat ja polkimet\n- Fizik:n penkki\n- 2 kpl hiilikuituisia pullotelineitä\n- Cateye monitoimimittari, langaton (myös kadenssi!)\n- Varustereppu satulan alla\n- Kahdet kumit, punaiset ja valkoiset\n- Pieni valkoinen pumppu\nSitten tuli vielä tekniikkarullat kaupanpäälle ja Cannondale fillarointiasukin! :)\nGoExpo oli oikein mukava kokemus. Ei valitettavasti keretty aikataulujen vuoksi kuin puolitoistatuntia viettämään messualueella, ennenkuin ovet menivät kiinni, mutta siinä ajassa kerkesin ostamaan itselleni uudet juoksukengät, jalkapumpun, kompressiosäärystimet(?!?) sekä vähän pyöräilykirjallisuutta.\nLähdetään nyt eka vaikka purkamaan tuota juoksukenkää. Olen viimeiset viisitoista vuotta juossut Asicseilla. Ne on ollu mulle ne parhaalta tuntuvat juoksukengät. Taisin Nikejä ja Karhuja kokeilla ennen Asicseja ja ero niihin oli huomattava. Mulla on nyt Asicsien lisäksi ollut houkutuksena ostaa joku On Runningin Cloud-sarjan kengistä tai Newtonin kengät. Molemmat tuntuvat saaneen aika paljon arvokisavoittoja varsinkin triathlonin saralla. Ihqun ihana Craig Alexander (3-kertainen Ironman Hawaiji voittaja) mm. juoksee Newtoneilla. Päästyäni Velo & Oxygen osastolle ja myyjän puhuttua minut pyörryksiin päätin ostaa Newtonin Distance -sarjan kengät itselleni. Newtonin pohjaratkaisu on erikoinen. Siinä on jalkaterän kohdalla pohjassa aika reilun kokoinen koroke, joka pakottaa askellusta oikeaan uomiinsa. Kengät ovat kevyet ja ovat tehty nopeaan juoksemiseen. Mielenkiinnolla odotan lenkkejä näiden kanssa. Kirjoitan kokemuksia kengistä, kuhan saan niiden kanssa kilometrejä alle :)\nGoExpo-messuilta sitten suuntasimme Mintun kanssa Wonder-festareille Serenaan, jossa pohjoismaiden suurin sisävesihuvipuisto oli muunnettu valtaisaksi konemusaan keskittyväksi tapahtumaksi. Sinne oli oikein mahtavaa päättää tämä hauska päivä.\nAnteeksipyynnöt taas ylipitkästä kirjoituksesta. Liikaa asiaa taas, kun ei ole viikonaikana kerennyt välityhjentämään kelkkaa tänne blogiin. Kirjoittelen ensikerralla noista ihmeellisistä kompressiosäärystimistä, jotka ostin ja muista Expolta mukaan tarttuneista ostoksilta. Oikein leppoisaa sunnuntaita, meiksi lähtee nyt juoksemaan. tai uimaan. tai molempia. Peace out!\nAnonyymi 10. maaliskuuta 2013 klo 13.29\nJossei muuta, niin komeat kengät!\nMites GoExpo? Oliko arvoinen matka? Mitä siistiä jne?\nUnknown 10. maaliskuuta 2013 klo 13.34\nOli ehdottomasti arvoinen matka. Fillareita oli kyllä niin paljon, että meni pää pyörälle. Pyöräilykenkiä mie lähinnä menin metsästämään, mutta vaikken niitä löytänyt niin sain kyllä asiantuntevaa opastusta maahantuojilta ja jälleenmyyjiltä. Ihan pätevän jalkapumpun ostin myös. Maantiepyöräilyä varten siis enää puuttuu kengät ja kypärä. Pitää yrittää tämän kuun aikana ne poistaa jos tämä talvi vaikka joskus loppuisikin...\nNinni (energianurkkaus.vaikuttajamedia.fi) 11. maaliskuuta 2013 klo 8.03\nNewtonit kiinnostaa muakin, joten mielenkiinnolla jään odottamaan kokemuksia niistä.. :)\nUnknown 11. maaliskuuta 2013 klo 10.50\nMie annan heti syväanalyysiä, kun olen saanut niillä enemmin juoksuja alle!\nKävin eilen intervallia niillä vähän juoksemassa, mutta mulla oli jalat kyllä sen verran tohjona vielä tosta torstain pitkästä lenkistä, että se homma jäi kesken. Sen verran huomiota, että näillä kengillä ei kyllä juosta liukkailla. Ei minkäänlaista pitoa varsinkin kun tällä hetkellä ainakin Kotkan keskustassa niin älyttömän liukasta. Kengät ei myöskään sovellu kylmille keleille, koska jalat jäätyy, sen verran hyvin hengittää :D\nEli toisinsanoen raporttia alkaa tulemaan kengistä, kunhan noi lumet sulaa ja päästään plussan puolelle.\nJanne 12. maaliskuuta 2013 klo 10.10\nLueskelinpa heti useamman postauksen kun tänne tieni löysin. Mukavaa ja mielenkiintoista luettavaa, kiitokset Sami!\nSykkeitä olisi kiva vielä nähdä noiden juoksudatojen yhteydessä. Kertovat paljonkin noilla yli kympin kovavauhtisilla lenkeillä missä mennään.\nUnknown 12. maaliskuuta 2013 klo 10.36\nKiitos Janne kommentista. Meiksi on juossu tähän asti ilman sykemittaria, mutta sellainen on kyllä hankintalistalla, kunhan vaan saan ensiksi ostettua nämä välttämättömät triathlontarvikkeet (mm. märkäpuku vielä ostamatta).


estel Ustrojstva zarjadna-puskovaje "START-2" « Miljoonalaatikko\n« AIWA HS-J02\nNokia Data Modem 2400/1200 »\nValmistaja on ilmeisesti estel, venäjänkielisestä mallinimestäkin käy ilmi “laite varaukseen/käynnistykseen”, tyyppi on UZP-P-12-6.3-U3, sarjanumerokin löytyy. Värkki sisältää siis apustartin ja akkulaturin, laturin virraksi kerrotaan 6.3A 12V nimellisjännitteellä. Ihan heppoinen starttipuolikaan ei ole, ulostuloksi luvataan 110A! Painoa värkillä on ainakin se tyyppikilvessäkin mainittu 10Kg. Aika hauskasti kilvessä on kaksoiseristetyn kuva, vaikka kuoret on peltiä ja pohjassa on sen kokoinen reikä että siitä saa isompikin kaveri useamman sormen sisälle. Maadoituksestakaan ei ole tietoakaan.\nLatauspuolelta näyttäisi jotain komponentteja tosiaan puuttuvan mutta starttipuoli tässä enemmän kiinnostaa. Jäätävän 9 kilon muuntajan perässä on kaksi peukalon paksuista diodia ja suora ulostulo. Tästähän voisi siis saada oikeasti jotain tavaraa ulos. No uteliasluonteinen kaveri kun olen niin kokeilin että toimiiko ja kyllä, ledi syttyy ja jännitteet nousee. Tosin luvatusta 12 voltista jäädään, ulostulo heilui 8-9V välillä. Muuntajan käämeistä mitattuna sain 20VAC puolelleen keskiottoon nähden, joten se on ainakin ehjä. Todennäköisesti diodit vuotavat, toinen näytti estosuuntaan mitatessa 10M vähemmän resistanssia kuin toinen. Aikani testattua sain sulakkeenkin roppaamaan, mistä kämppäkaveri kiitteli lämpimästi :D\nLähes puolentoista kilowatin lähtötehot jäävät siis haaveeksi, ellen löydä korvaavia diodeja, mitä kyllä suuresti epäilen. Harmi, vehkeestä olisi saanut kovan virtalähteen mihin tahansa 12V hommaan. Jääköön siis vielä kaapin perukoille odottamaan, jos vaikka sopivat diodit kävelisivät vastaan.\nAi niin, valmistuspaikasta ei ole tietoa mutta ajankohta on 7/91, joten ei puhuta edes kovin vanhasta laitteesta…\nKorjaukset Muuntaja, Venäjä


Osaako SDP käyttää mahdollisuutensa oikein? — AnttiJuhaniKasvio\nHuoli tulevaisuudesta ja tyytymättömyys päättäjiä kohtaan hallitsevat Suomen nykyistä yhteiskunnallista ilmapiiriä. Ihmiset ovat huolissaan turvapaikanhakijoiden määrän lisääntymisestä, omista työntekomahdollisuuksistaan, julkisen sektorin leikkauksista, kansantalouden tilasta, kansainvälisen jännityksen lisääntymisestä ja viimeistään nyt myös ilmastonmuutoksesta. Aiemmin ilmastonmuutoksen saatettiin ajatella uhkaavan lyhyellä aikavälillä lähinnä jääkarhuja, mutta pitkän kuivuuskauden myötä sotaan ajautuneet syyrialaiset ovatkin jo kotikulmillamme. Eivätkä ongelmat poistu, vaan ne kasvavat ja uusia syntyy siihen saakka kunnes ihmiskunta järkiintyy ja oppii elämään kestävämmin. Siksi on aika ottaa ympäristöä säästävät ratkaisut vakavasti - jos ei muusta syystä niin edes lastemme ja lastenlastemme vuoksi.\nSDP:n politiikka alkaa kiinnostaa\nHallituspuolueet saivat viime vaaleissa taakseen laajan enemmistön ja uuteen hallitukseen kohdistettiin aika paljon positiivisia odotuksia. Suomen taloudessa ei ole kuitenkaan tapahtunut käännettä, julkisen sektorin velkaantuminen jatkuu entiseen tahtiin, hallitus joutuu perumaan tai korjaamaan päätöksiään harva se viikko ja tyytymättömyys hallituksen politiikkaa kohtaan on lisääntynyt etenkin ammattiyhdistysliikkeen ja yliopistoväen keskuudessa.\nSuurin hyötyjä asetelmasta on ollut sosialidemokraattinen puolue, jonka gallup-kannatus on kääntynyt pitkän alamäen jälkeen tukevaksi nousuksi. Erityisesti viime vaaleissa perussuomalaisia äänestänyt duunarivaltainen miesporukka on palaamassa takaisin SDP:n kannattajiksi. Vaikka Keskustapuolueen vaaleissa saavuttamat kannatusluvut ovat kestäneet hallitusvastuusta huolimatta, pääministerin yritysmäinen johtamistyyli on alkanut muuttua ihmisten mielissä raikkaasta uutuudesta käytännön politiikanteon rasitteeksi. Siksi nykytrendin jatkuessa sosialidemokraatit voivat ryhtyä valmistautumaan uusien vaalien jälkeisen pääministeripuolueen rooliin. Antti Rinteen tunnelmat lienevät aika erilaiset kuin pari kuukautta sitten, jolloin toimittajat tivasivat häneltä selityksiä puolueen historialliseen ahdinkoon.\nEi siis ihme, että SDP julkisti vähän aikaa sitten ensi vuoden vaihtoehtobudjettinsa hieman tavanomaista näyttävämmin. Asiakirja antaa mahdollisuuden selventää potentiaalisille äänestäjille, mihin suuntaan SDP valtaan päästyään pyrkisi Suomea johtamaan. Toki sitä tulkittaessa on otettava huomioon, ettei kyse ole mistään periaatelinjauksesta vaan lyhytaikaiseen käyttöön tarkoitetusta päivänpoliittisesta asiakirjasta. Mutta sellaisenakin se tarjoaa mahdollisuuden eritellä sitä, miten puolueen johto haluaa hyödyntää eteensä avautuneen kuningastien (asiakirja löytyy täältä).\nAsiakirja kertoo puolueen pyrkivän lisäämään kannatustaan hyvin vanhakantaisen talousajattelun varassa. Päätavoitteena on kotimaisen ostovoiman kasvattaminen, mihin pyritään muun muassa työn verotuksen keventämisellä ja myöntämällä samat kevennykset eläkkeensaajille. Julkisia investointeja halutaan vauhdittaa ja koulutussäästöt aiotaan perua. Vientiteollisuuden kilpailuasemat halutaan turvata muun muassa päästökauppakorvauksilla, energiaveron palautuksilla ja väylämaksualennuksin. Lisää elvytysrahaa haetaan purkamalla puolet Sitran rahastoista ja tulouttamalla Suomen Pankin tuloksesta 60 miljoonaa aiottua enemmän.\nStrategian taustalla näyttää olevan olettamus siitä, että työelämässä tapahtuvista muutoksista huolimatta Suomi voi vielä palata perinteiseen täystyöllisyyteen. Ja kun työpaikkoja on pakko luoda hinnalla millä hyvänsä, ohjelmasta ei löydy ensimmäistäkään viittausta tarpeisiin sovittaa talouskehitys edes jollakin tavoin kestävän kehityksen rajoihin. Tuntuu kuin ohjelman laatijat eivät olisi koskaan kuulleetkaan esimerkiksi ekologisesta modernisaatiosta, puhtaista teknologioista, vaihtoehtoisista energioista tai kestävästä kulutuksesta. Kuitenkin juuri nämä asiat ovat hyvin keskeisiä esimerkiksi SDP:n skandinaavisten ja saksalaisten veljespuolueiden agendoilla.\nViikunanlehtenä asiakirjan loppupäästä löytyy toki lyhyt kappale otsikolla ”Ympäristöä ei unohdeta talouden kustannuksella”. Siinä ihmiskunnan tulevaisuutta uhkaavien ympäristöongelmien uskotaan tulevan hallintaan Suomen osalta lisäämällä joukkoliikenteen rahoitukseen 18,8 miljoonaa, perumalla osa autoveron alennuksesta, lisäämällä 15 miljoonaa euroa vesien ja ympäristönhoidon edistämiseen sekä uhraamalla yhteensä peräti kuusisataa tuhatta euroa luontopalvelujen työllistämistoimintaan ja eläinsuojeluasiamiehen toiminnan jatkamiseen.\nVaihtoehtobudjetin perusteella näyttää ilmeiseltä, että lähitulevaisuudessa SDP aikoo kamppailla ennen kaikkea perussuomalaisten kanssa miesduunarien äänistä. Pääkohteen voi nähdä jo asiakirjan kansikuvasta, joka esittelee ahtaajien työmaalla komeasti kohti taivasta sojottavia nostureita. Piiloviesti EK:n suuntaan kertoo, että SDP:n ollessa hallituksessa vienti tulee sujumaan nykyistä häiriöttömämmin.\nOngelmaksi kuitenkin jää, miten vahvasti asiakirjan tarjoilema linja vetoaa maailman tulevaisuudesta ja arjen turvallisuudesta huolestuneisiin naisäänestäjiin, prekaarissa työn maailmassa eläviin nuoriin tai kestävästä kehityksestä aktiivisesti kiinnostuneisiin ihmisiin. Vihreiden laariin voi valua väkeä SDP:n riveistä kutakuinkin sen verran kuin perussuomalaisista siirtyy SDP:n taakse. Ja jos yksikään puolue ei miellytä, moni voi jättää vaalit väliin.\nEero Pyykkölä 2.12.2015 23:54\nNiin, eikös puolueiden kannatusten suuret muutokset johdu juuri siitä, etteivät menneiden aikojen "synnytään puolueeseen" - asenteet enää juurikaan ole voimissaan. Kaikissa perinteisissä puolueissa on ihmisiä, jotka äänestävät puoluetta kaikissa oloissa, kaikesta huolimatta. Mutta heidän osuutensa on voimakkaasti pienenemässä, puolueita kilpailutetaan kuten sähköä.\nJos ajattelee kolmen suuren puolueen (persuja näihin ei voi laskea) kannatusvaihteluja jollain "Kekkosen ajan jälkeisillä vuosilla", ne ovat pysytelleet välillä about 15-25. Kokoomus on 2000-luvun suosikki kannatuksensa kestävyydellä, mutta nyt näyttää kuolleiksi kuopattujen menneisyyspuolueiden kepun huima nousu ja demareiden nykyinen kannatuksen kasvu olevan sittenkin vaihtoehto kokoomuksen (Ja Sipilän) libertalistiselle asenteelle, missä raha ja valta pyritään haromaan harvoille.\nVeikkaan että että kepun ja kokoomuksen kokat haukkaavat vettä. Se on historian velvoittava pakko.\nDaniel Leppäjärvi 3.12.2015 01:15\nPersut eivät aggressiivisesti toteuta luvattuja asioita ja kaikki muut puolueet ovat huonoja. Kertokaa minulle tulevaisuuden äänestäjälle, mitä puoluetta minun pitäisi äänestää kun jokainen on samaa valehtelevaa paskaa siitä huolimatta mitä kyseiset puolueet kertovat edustavansa.\nAntti Kasvio 3.12.2015 14:58\nKyllähän puolueuskollisuus on todella vähentynyt niin, että aika monet kilpailuttavat sekä puolueita että yksittäisiä ehdokkaita keskenään esimerkiksi vaalikoneita apunaan käyttäen ennen lopullista valintapäätöstään, ja valinnat voivat vaihdella suurestikin vaalista toiseen edettäessä.\nTämän lisäksi tulee vielä nykyinen melko poikkeuksellinen yhteiskunnallinen tilanne. Puolueiden on itsekin vaikea määritellä, mitkä ovat niitä muuttumattomina pysyviä reunaehtoja, joiden varaan ne voisivat rakentaa omat strategiansa. Siksi lyhyenkin ajan siirtymät voivat muodostua suuriksi siten kuin esimerkiksi tänään julkistettu YLEn gallup (http://data.yle.fi/dokumentit/Uutiset/YLE_puolueka...) kertoo.\nLiiaksi ei kuitenkin kannata turhautua. Sen sijaan kannattaa hyväksyä tosiasiana, että se mihin puolueet pyrkivät ja mikä on käytännössä mahdollista tuppaavat olemaan monipuoluejärjestelmässä aika eri asioita. Näin käy, vaikkeivät kaikki politiikassa mukana olevat ihmiset ihan paskoja olisikaan.


Rooibos kirjoittaa: Mieliala kohdillaan taudista huolimatta\nKirjoittanut Rooibos klo 17.54\nKunpa asuisikin likempänä Hesaa. Kirjojen takia. Olisin käynyt kaikki glögit, joihin sain kutsut. Täältä ei niin vain lähdetä etenkään muutaman tunnin takia.\n16. joulukuuta 2010 klo 18.41\nSamaa mietin kuin Leena. Minä asun kohtalaisen lähellä Hkiä, mutta puntaroitava silti tarkkaan. Ajankäyttö ja etenkin budjetti on niin jämpti. Hullua ajatella rahassa tällaisia, mutta niin se vain on. (Ja itse olen tämän linjan valinnut, joten en valita.)\nMutta kivalta ja sydämelliseltä kuulosti. Ryökäle sitä tautijumitusmokomaa. Kaipaakohan keho lepoa vai super-ruokaa (katselin punnitse ja säästä -putiikissa niitä, huikeat hinnat)? Toipumista kuitenkin, onneksi on viikonloppu edessä. Terveisiä, ihan kirjaimellisesti!\n16. joulukuuta 2010 klo 20.35\nKiitos paranemistoivotuksista, Leena Lumi ja Vuorovesi <3! Välimatka-asiat ovat kyllä joskus ärsyttäviä - itse muistan viimeksi harmitelleeni välimatkaa Hämeenlinnaan, ja sehän ei ole kuin tunnin junamatka, mutta kyse oli jostain arkena tapahtuneesta kirjajutusta ja totesinpahan vain, että jos kiinnostava puheenvuoro kestää 30min niin en kyllä viitsi lähteä Hämeenlinnaan sen takia. Joten joskus näinkin päin täältä pk-seudulta!\nVuorovesi - en tiedä, mitä kroppa tarvitsee, lepoa vai superia, toetakseen tästä. Elämään tulee muutoksia ensi vuoden alkupuolella ja uskon niiden olevan avain siihen, etten sairastele jatkuvasti. Laskeskelin, että tämä tauti saisi mielellään olla viimeinen ja sitten alan valmistautua terveempään aikaan. Hoppas så! Ja tästä tulikin mieleen, että päivän vitamiinit on ottamatta. Menenpä purkille. Kivaa viikon loppupuolta teille molemmille!


Chalons-en-Champagne, Ranska| Europcar Autovuokraamo\nHyödynnä Europcarin erinomaisia autonvuokraustarjouksia ympäri vuoden Chalons-en-Champagne Ranska. Valitse laajasta autovalikoimastamme juuri sinulle sopivin ajoneuvo yhdestä 1 asemasta, kaupungissa Chalons-en-Champagne. Etsit sitten autonvuokrausta kohteesta Chalons-en-Champagne osana lomaa, työmatkaa tai muuta tapahtumaa, löydät varmasti tarpeidesi mukaisen ajoneuvon. Johtavana autovuokraamona olemme ylpeitä tarjoamastamme palvelusta lyhyaikaisiin ja pitkäaikaisiin vuokrauksiin, edulliseen hintaan ilman piilotettuja maksuja.\nYstävällinen palvelu, uudet autot ja edulliset hinnat ovat osa jokapäiväistä palvelutarjontaamme. Löydät meiltä oikean vuokra-auton työ- ja vapaa-ajanmatkaan tai pakettiauton tarpedesi mukaan Chalons-en-Champagne toimipisteestä.


Kipakka kipinöi: Huomenta päivää\nNo illalla sitten piipahdettiin miehen kanssa katsomassa yösoudun maaliintulo ja reissussa oltiin ihan kahdestaan. VOi kun oli mukavaa olla liikkeellä ilman lapsia. Ei meinannut oikein osata edes nauttia tilanteesta.\nIltapäivällä lähdetään katsomaan lasten kanssa maanliintuloa. Ainakin parisoudun maaliintulo ja sarja yleinen. Vene nro 412 ilmoitti olevansa kolmen maissa maalissa, joten se täytyy käydä tarkistamassa. Toinen soutajista on ensikertalainen. Voi parkaa, ei tiedä mihin on ryhtynyt. Vakiosoutupari kun on tangoa tanssimassa.\nNo mutta nyt tekemään jotakin ruokaa ennenkuin auto suuntaa naapurikunnan puolelle. Kokeilen saada huomenna kuvia tekeillä olevasta huivista. Nyt olen pysynyt mallineuleessa, enkä ole itse soveltanut.\nLähettänyt Kirsi klo 11.03\nKivoja töitä sinulla taas täällä blogissa esillä, tuo huivi ja nuo pienet pistelyt. :)\n11. heinäkuuta 2009 klo 11.47


Aurum Signum: Silkkiuikuille jatkoa...\ntikka 10.6.2009 klo 21.37.00\nkiitos kuvista, jape! upeita kuvia, todella mielenkiintoinen lintu tämä silkkiuikku. voi kun tietäisin itsekin jonkun (paikallisen) pesän jonne mennä kuvaamaan. :)\nJape 10.6.2009 klo 21.50.00\nOle hyvä vaan, tikka! :)\nNo on sinulla itselläskin upeita kuvia...\n...ja se kuvaamasi mustakurkku-uikku on harvinaisempi kuin tämä perinteinen silkkiuikku, vaikka nätti tämäkin on.\nTuuriahan tuossa kävi kun olin jo pois lähdössä paikalta niin tämän pesivän silkkiuikun havaitsin ihan parin metrin päässä itsestäni kaislikossa. Tietysti se oli ihan hiljaa, jotta en sitä olisi huomannut... pitää varmaan käydä katsomassa jossain vaiheessa joko tuolla pesällä alkaisi olla uutta elämää.


Kommentoi tuotteen TP-LINK Deco M4 WiFi -Mesh-järjestelmä, 3-pack arvostelua – Verkkokauppa.com\nTP-LINK Deco M4 WiFi -Mesh-järjestelmä, 3-pack\nKoko kodin kattava verkko jopa 370m2\nKuusi Gigabit Ethernet-porttia\nKäyttöönoton erikoisista takkuiluista lähtee 2 tähteä, muuten ok laitteita\nEn ole mitenkään surkea elektroniikan kanssa mutta käyttöönotto ei ollut mitenkään kehuttava. Ensimmäinen meni hetkessä kännykällä mutta toisen ja kolmanne purnukan asetuksissa vierähtikin sitten pidempään. Ohjeiden mukaan tein mutta se tunnistiko luurin appi toisen tai kolmannen laitteen oli kyllä jostain korkeammasta tahosta kiinni.\nNyt kun purkit on asetettu, toimivat kyllä ok. Vaihto purkkien välillä tosin tuntuu välillä vähän hitaalta kun kolmessa kerroksessa liikkuu, mutta se saattaa purkkien paikkaa vaihtamalla vielä vähän parantua..


Vastine Kati Ruohomäen kirjoitukseen Kauppalehden Debatti-palstalla 11.10.2012 | Fortum\nVastine Kati Ruohomäen kirjoitukseen Kauppalehden Debatti-palstalla 11.10.2012\nPäästökauppa tuo uusia mahdollisuuksia\nKati Ruohomäki kirjoitti 11.10. Debatti-palstalla otsikolla ”Päästöoikeuksien leikkaaminen uusi isku elinkeinoelämälle?”. Hän pitää komission heinäkuisia, EU:n päästöoikeuksien huutokauppaa koskevia muutosehdotuksia vahingollisina Suomelle.\nEU:n markkinaehtoinen päästökauppa on toiminut juuri niin kuin on suunniteltukin. Järjestelmä on luonut eurooppalaisen hinnan hiilidioksidipäästöille ja vähentänyt päästöjä tavoitteiden mukaisesti. Päästökauppa ei kuitenkaan ole saanut toimia täysin markkinaehtoisesti, vaan Eurooppaan on luotu samaan aikaan päästökaupan kanssa päällekkäisiä, ei-markkinaehtoisia ohjauskeinoja, kuten uusiutuvan energian tuet ja energiatehokkuuden edistämistoimet. Varsinkin uusiutuvan energian tuet ovat valtaosin kansallisia ja ristiriidassa yhteisen eurooppalaisen markkinakehityksen kanssa.\nNäillä on vesitetty päästökaupan ohjausvaikutuksia. Euroopan talouden alamäki ja siitä johtuva päästöoikeuksien ylijäämä ovat entisestään heikentäneet ohjausvaikutuksia varsinkin, kun uusiutuvan energian tuet eivät ole päästökaupan tavoin joustaneet taloustilanteen mukaan.\nPäästökaupan tulee olla ensisijainen keino päästöjen vähentämiseksi ja vähäpäästöisen energiatulevaisuuden rakentamiseksi. Tavoitteena pitäisi olla entistä globaalimpi järjestelmä. Suunnitelma Australian ja EU:n järjestelmien linkittämiseksi onkin merkittävä ensiaskel tähän suuntaan.\nOn myös asetettava riittävän kunnianhimoiset pitkän aikavälin päästövähennystavoitteet vuoteen 2030 ja määriteltävä päästökaupan päästökatto. Jo päästökauppakaudella 2013-2020 tulee järjestelmää korjata poistamalla ulkoisten, päästökaupan kanssa päällekkäisten ohjauskeinojen vaikutus. Komission ehdotus huutokaupattavien päästöoikeuksien siirtämisestä kauppakauden loppupuolelle (backloading) on välttämätön, muttei riittävä toimenpide. Päästöoikeuksia on poistettava markkinoilta riittävä määrä pysyvästi (set-aside). Vain näin palautetaan luottamus järjestelmään ja kannustetaan päästöttömän energiantuotannon investointeihin. Sen jälkeen on toteutettava päästökaupan rakenteelliset muutokset.\nPäästökaupalla voidaan luoda aitoa imua puhtaille teknologioille. Tämä on parhaillaan hallituksen valmistelussa olevan Puhtaan energian ohjelmankin keskeinen tavoite ja loisi Suomelle vientimahdollisuuksia. Aidosti markkinoiden pelisäännöillä toimiva päästökauppa on huomattavasti tehokkaampi ja kansantaloudelle edullisempi keino kannustaa puhtaisiin investointeihin kuin kuhunkin yksittäistapaukseen räätälöidyt kansalliset ”tilkkutäkkituet”. Päästöoikeuksien leikkaaminen on enemmänkin uusi mahdollisuus kuin isku suomalaiselle elinkeinoelämälle.


TPS matkustaa sunnuntaina kärkiotteluun JJK:n vieraaksi - Turku - UrheiluSuomi.com\nTPS matkustaa sunnuntaina kärkiotteluun JJK:n vieraaksi\n429585 Jalkapallo - Veikkausliiga 30.4.2010\nTPS kohtaa Veikkausliigassa sunnuntaina sarjan ainoan puhtaan pelin joukkueen, JJK:n. Jyväskyläläiset ovat voittaneet molemmat sarjaottelunsa - ja vieläpä vieraissa. Ensin kaatui Tampere United Ratinassa lukemin 0-2 ja keskiviikkona JJK:n kovuuden sai kokea VPS lukemin 0-1. JJK-TPS on siis isäntien ensimmäinen kotiottelu ja se pelataan poikkeuksellisesti Vaajakosken kentällä. Ottelu alkaa klo 18.30.\nTPS-kärki Babatunde Wusu teki paluun Turkuun viime kaudeksi nimen omaan JJK:sta, jossa hän oli voittamassa Ykkösen maalikuninkuuden ja nostamassa keskisuomalaisia ensimmäistä kertaa Veikkausliigaan.\n- Tepsillä on ollut hankaluuksia ennenkin Keski-Suomessa ja joukkue on tipahtanut esimerkiksi Suomen Cupissa kertaalleen niin Äänekosken Huimalle kuin JJK:llekin. Vietin hienoja vuosia Jyväskylässä ja minulla on aina tunteita seuraa kohtaan. Nyt ei kuitenkaan tunteilla, vaan lähdetään voittamaan, Wusu toteaa päättäväisesti\nTPS on aloittanut myös sarjan ihan mukavasti ja kyttää kahden pisteen päästä JJK:sta. Kauden avauksessa se pelasi maalittoman tasapelin Valkeakoskella Hakan vieraana, mutta kotiavaus tuotti jo tärkeän voiton viime kauden hopeajoukkue FC Hongan kustannuksella. Tepsin 1-0-voittomaalin täräytti Toni Kolehmainen aivan maalin edessä juonitun vapaapotkukuvion päätteeksi vartti ennen ottelun loppua.\n- Tällaista se jalkapallo joskus on. Hakaa vastaan emme onnistuneet mistään, mutta Honkaa vastaan saimme hieman onnellakin voiton, TPS:n päävalmentaja Marko Rajamäki puolestaan kuittasi.\nTPS ja JJK eivät saaneet viime kaudella selvää toisistaan, sillä molemmat ottelut päättyivät tasapeleihin. Turussa tahkottiin maaliton 0-0 ja Jyväskylässä päädyttiin lukemiin 1-1. Joukkueet kohtasivat myös Liigacupin puolivälierissä ja silloin JJK eteni jatkoon rankkareiden jälkeen. Ottelu päättyi varsinaisen peliajan jälkeen tasan 2-2.\n- Tein Liigacupissa ja viime kauden Jyväskylän liigaotteluissa molemmissa maalit. Molemmat pelit olivat voitettavissa, mutta JJK nousi molemmissa peleissä takaa tasoihin. Se kertoo joukkueen vaarallisuudesta paljon, Wusu muistuttaa.\nJJK:ssa pelaa myös muutama entinen TPS-pelaaja. Keskikenttäpelaaja Jukka-Pekka Tuomanen ja hyökkäjä Mikko Hyyrynen kuuluvat joukkueensa ehdottomiin avainpelaajiin. Kapteeninnauhan saanut Hyyrynen tosin puuttui VPS-ottelun kokoonpanosta.\n- Saa nähdä pelaako Hyyrynen. Tunnen molemmat pelaajat hyvin, Mikko on vahva ja vaarallinen, mutta meidän täytyy vaan pelata omaa peliä. Jukkis tekee sellaista arvokasta näkymätöntä työtä keskikentällä, joka ei aina näy tehotilastoissa, Wusu tietää.\nTPS-maalivahti Jukka Lehtovaara teki vakuuttavan paluun maalinsuulle olkapääleikkauksensa jäljiltä ja sairaslistaa miehittääkin enää jalkavaivainen Patrik Lomski.\n- Jukka oli taas viime vuonna koko sarjan paras maalivahti, joten hänen paluunsa tuo varmasti lisää varmuutta puolustuspeliimme, Wusu vielä toteaa.


Annina, 30: Salattu sisareni asuikin viereisessä talossa\n05.09.2015 klo 15:31\nPoliisi toi Annina Suomiselle, 30, suruviestin: hänen isänsä oli hukkunut. Samalla Annina kuuli toisen uutisen. Hänellä on kaksi siskopuolta.\nLoppukesästä 2011 ovikelloni soi. Oven takana seisoi kaksi poliisia.\nHeillä oli tuomisinaan raskas uutinen: isäni vene oli löydetty tyhjänä ja puoliksi uponneena Porin Reposaaren edustalta. Poliisit kertoivat, että vaikka jotkut tahtovatkin kadota jälkiä jättämättä, todennäköisempää oli, että isäni oli hukkunut.\nSuruviesti ei kuitenkaan ollut niin järkyttävä kuin viranomaiset kuvittelivat. En ollut koskaan tavannut isääni.\nVenelöydöstä oli kuulemma ilmoitettu myös sisaruksilleni. Tässä kohtaa valpastuin toden teolla: sisaruksilleni?\n– Montako niitä on? kysyin hämmentyneiltä poliiseilta.\nIsäni katoamisen lisäksi sain nyt ensimmäistä kertaa tiedon siitä, että minulla oli sisaruksia.\nIsän nimi hätkähdytti\nOlin saanut vihiä juuristani jo paria kuukautta aiemmin aivan sattumalta. Tuttavani jakoi tuolloin Facebookissa linkin Väestörekisterikeskuksen palveluun, jonka kautta pääsi selaamaan henkilötunnuksellaan osoitteita, joissa oli elämänsä aikana asunut.\nOlin utelias perkaamaan tietojani, mutta en uskonut löytäväni tiedoista mitään mullistavaa.\nPalveluun kirjauduttuani ruudulla näkyi yhtäkkiä vieras nimi: isäni. Hätkähdin. Kutsuin silloisen miesystäväni koneen ääreen kurkkaamaan näytölle puolestani. Lukiko palvelussa tosiaan isäni koko nimi?\nEi mainittu sanallakaan\nLapsuudessani isääni ei mainittu koskaan puolella sanallakaan. Moni isätön puhuu puuttuvasta palasesta sisällään, mutta en koskaan kokenut perhettämme vajavaiseksi.\nMeillä oli äidin kanssa mukavaa kahdestaan, ja päiväkodin isänpäiväkortit askartelin mutkitta isoisälleni. En koskaan kokenut tarvetta tentata äitiäni siitä, kuka isäni oli tai mitä heidän suhteessaan oli tapahtunut.\nOlen kunnioittanut äitini yksityisyyttä aikuisuuteen saakka: minun ei ole välttämätöntä tietää hänen parisuhdehistoriaansa, vaikka olen hänen ja isäni kanssakäymisen tulos.\nAsiaan saattaa liittyä jotakin kipeää, jonka äitini tahtoo pitää omana tietonaan. Se on hänen oikeutensa.\nKirje jäi lähettämättä\nTieto isän henkilöllisyydestä herätti silti kiinnostuksen. Mietin, miten toimisin: ventovieraan ihmisen ovelle marssiminen tuntui absurdilta idealta. Soittaminenkin tuntui tungettelevalta.\nPäätin kirjoittaa isälleni perinteisen kirjeen. Sen sisältö oli lempeä: kerroin itsestäni perusasiat ja ilmoitin yhteystietoni. Korostin useaan otteeseen, että isälläni ei ollut velvollisuutta ottaa minuun yhteyttä. Ymmärsin kyllä, että yhteydenotto saattaisi tuntua hankalalta vuosikymmenten jälkeen. Annoin hänelle kuitenkin mahdollisuuden.\nJäin arpomaan, uskaltaisinko lähettää kirjettä.\nKun suruviesti tavoitti minut, oli liian myöhäistä. Kirje ei koskaan ehtinyt isälle.\nEnsimmäinen puhelu jännitti\nNyt minulla oli kuitenkin kaksi siskoa.\nUskomatonta kyllä, sain poliiseilta tietää, että nuorempi isosiskoni asui vieläpä viereisessä kerrostalossa, parin sadan metrin päässä. Vanhempi isosiskoni oli minua reilut kymmenen vuotta vanhempi, nuorempi kahdeksan vuotta vanhempi.\nMeistä keskimmäinen tunsi isän parhaiten ja oli tämän kanssa eniten tekemisissä. Hän oli myös se, joka minulle ensimmäistä kertaa soitti.\nVastasin puheluun töissä jännittyneenä. Arvasin, että puhelu kestäisi enemmän kuin hätäiset viisi minuuttia. Niin kävikin: puhuimme pitkään ja perusteellisesti.\nKeskustelu tuntui alusta saakka yllättävän luontevalta. Olimme puolin ja toisin uteliaita kuulemaan toisistamme. Kaksi vanhempaa siskoani sentään tiesivät entuudestaan toisistaan – minä olin se suuri yllätys.\nSovimme siskotreffit Porin keskustaan. Meitä oli siellä kolme pälyilevää naista. Tunnistimme toisemme katseesta.\nKävimme ensin yhdessä isältä jääneellä mökkipläntillä. Sen jälkeen menimme syömään pitkän kaavan mukaan ravintolaan. Kesken aterian isäni sisko soitti keskimmäiselle siskolleni ja kutsui meidät kahville. Jätimme jälkiruoan väliin ja lähdimme kylään upouuden tätini luokse.\nMinä, eksynyt lammaskin, sain lämpimän vastaanoton. Sain sinä iltana uuden suvun silmänräpäyksessä!\nMinulle esiteltiin muun muassa vanhoja valokuvia isästä: kuusikymppinen kalastaja oli harmaampi kuin olin kuvitellut. Toisaalta näin hänen kasvonpiirteissään pelottavan paljon tuttua. Minua on aina sanottu äitini näköiseksi ja kuuloiseksi, mutta nyt sain huomata, että minussa oli monta osaa toistakin ihmistä.\nHautajaiset vetivät hiljaiseksi\nIsän ruumis nousi pintaan muutamaa viikkoa myöhemmin Mäntyluodon telakan kohdalla. Tieto toi meille rauhan.\nSiskoni osasi kertoa, että ahkerasti kalastusta harrastanut isä oli toivonut korutonta seremoniaa ja merihautausta. Noudatimme toivetta ja astuimme hautajaispäivänä kaikki kolme Merivartioston veneeseen, jolla meidät kuljetettiin ulapalle.\nKuuntelimme kolme isälle tärkeää kappaletta ja sirotimme tuhkat veteen.\nVaikka lähdin tilaisuuteen henkseleitä paukutellen ja kuvitellen, että tilaisuus ei järkyttäisi liikoja, päivä veti hiljaiseksi. Veneen kyydissä ei liikoja juteltu. Hautajaisten lopullisuus oli sittenkin pysäyttävä kokemus.\nTunneside on luja\nNeljässä vuodessa on ehtinyt tapahtua paljon.\nVanhin siskoni on jäänyt minulle etäiseksi, emmekä ole olleet juuri yhteydessä. Nuoremmasta isosiskostani taas on tullut minulle erittäin rakas. Olemme sosiaalisen median kautta yhteydessä lähes päivittäin. Vaikka olemme tunteneet toisemme vasta muutaman vuoden ajan, tunneside on luja: olemme selvästi samaa lihaa ja verta.\nMyös äitini on suhtautunut hienosti uusiin sukulaisiini. Kun siskoni esimerkiksi saapui lapseni ristiäisiin eikä tuntenut tilaisuudesta ketään, äitini piti hänelle seuraa minun touhutessani emännän roolissa.\nOn tärkeää, että olen voinut kertoa äidilleni matkan varrella kaiken tapahtumien uusista käänteistä.\nTämä on täyttä totta\nAlan olla sinut uuden elämäntilanteeni kanssa.\nUlkopuolisille tarinani kuulostaa lähinnä Kauniiden ja rohkeiden juonikuviolta, mutta täyttä totta se on. Vaikka väitän vieläkin, että en ollut aiemmin juureton, sisaruksen löytäminen on tehnyt minusta kokonaisemman.\nIntin jo pikkutyttönä äidiltä, kumpi tulisi halvemmaksi, marsu vai sisko. En saanut silloin kumpaakaan, mutta nyt sain. Se on uskomatonta, kun on koko elämänsä seurannut vierestä muiden sisaruuteen liittyviä kinoja, mutta myös rakkautta.\nNyt minäkin voin ylpeillä sillä, että käyn kahvilla siskoni kanssa tai soitan hänelle. On ihan sama, vaikka emme tekisi mitään sen erikoisempaa yhdessä – sisaruus on arvo sinänsä.\nNimi: Annina Suominen\nPerhe: Aviomies, pieni poika ja koira\nTEKSTI LAURA FRIMAN KUVAT SAULI LEHTINEN


Suomi murjoi Venäjän avauksessa - Urheilu - Helsingin Sanomat\nSuomi murjoi Venäjän avauksessa\nSikiö viimeisteli kaksi maalia\nMississauga. Suomi aloitti vahvasti naisten jääkiekon MM-kisat Kanadan Mississaugassa. Se rökitti turnauksen avausottelussa Venäjän tylyin lukemin 7-1 (4-0, 2-1, 1-0). Ottelu ratkesi jo avauserässä. Venäjän ainokainen oli kavennusmaali 6-1 ottelun käännyttyä juuri toiselle puoliskolleen.


Ikäänny kotona Stannahin porrashissin avulla | Stannah\nAloitussivu Julkaisut Ikääntyminen kotona: mitä tehdä, jos portaissa liikkuminen on ongelma?\nIkääntyminen kotona: mitä tehdä, jos portaissa liikkuminen on ongelma?\nKotona ikääntyminen tarkoittaa uudesta elämänvaiheesta nauttimista omassa rakkaassa kodissa tuntien olonsa turvalliseksi.\nErilaisista taustoista ja tulotasoista riippumatta ikäihmisiä ympäri maailman askarruttaa kysymys, kuinka ikääntyä kotona. Jos et tiedä, mitä tällä tarkoitetaan, CDC määrittelee ikääntymisen kotona seuraavasti:\n“Kyky asua omassa kodissa ja yhteisössä turvallisesti, itsenäisesti ja mukavasti riippumatta iästä, tuloista tai kyvyistä.”\nVietettyään useita vuosia omissa kodeissaan, joissa ovat kasvattaneet perheensä ja keränneet paljon muistoja, useat ikäihmiset eivät halua luopua asunnostaan vain sen vuoksi, että he vanhenevat. Saatatkin miettiä jo nyt, kuinka voisit pysyä siellä pidempään ja säilyttää samalla riippumattomuutesi muista ihmisistä. Ikäihmisten itsenäinen asuminen ei ole ongelmatonta ja ikäihmisillekin on tärkeää suunnitella tulevaisuutta\nEnsimmäinen askel on fyysisten rajoitusten arvioiminen ja sen määrittäminen, kuinka ne voivat rajoittaa päivittäisiä rutiineja ikääntyessä. Pystytkö kantamaan tavaroita ylös ja alas portaita? Tarvitsetko käsikaidetta? Pystytkö kulkemaan tasaisella alueella yli 200 metrin matkan? Rehellinen itsearviointi on tässä tapauksessa tärkeää, sillä omien liikkumismahdollisuuksien realistinen hahmottaminen auttaa suunnittelemaan tulevaa paremmin. Lisäksi on tärkeää huomata, että liikkuminen voi muuttua ajan myötä ja tehtävät, jotka tuntuvat nyt helpoilta, voivat olla huomenna vaikeita suorittaa. Vaikka ikääntyminen kotona riippuu monista eri tekijöistä, niinkin yksinkertainen asia kuin kunnolliset jalkineet voi auttaa ehkäisemään kotona tapahtuvia onnettomuuksia. Muillakin pienillä lisävarusteilla kuten muutamalla oikein sijoitetulla tukikaiteella tai tukevalla suihkutuolilla voidaan parantaa kodin turvallisuutta välittömästi. Kuitenkin, jos portaat muodostuvat ongelmaksi, asiaa voi olla hankalampi ratkaista.\nMitä portaille voi tehdä?\nUseat muistavat, kuinka helppoa lapsena ja nuorena portaissa oli kirmata ja säntäillä. Valitettavasti vanhetessa on oltava varovaisempi, ja pääsemisen turvallisesti alakertaan ja takaisin ylös voi tuntua haastavalta. Portaissa on kuitenkin päästävä kulkemaan, eikä se saisi tuntua pelottavalta. Päivän suunnitteleminen siten, ettei portaissa tarvitsisi juuri liikkua, paljastaa, että asialle pitäisi tehdä jotain. Tarjolla olevista eri ratkaisuista porrashissi auttaa ikäihmisiä asumaan turvallisesti ja itsenäisesti omassa kodissaan. Porrashissi helpottaa liikkumista eri kerrosten välillä, mahdollistaa jälleen koko kodin käytön ja helpottaa jokapäiväisiä askareita. Sen avulla voit jälleen nauttia elämästäsi omassa rakkaassa kodissasi.\nMuutto pois kotoa: vaikea päätös\nYksi syy päätyä hankkimaan porrashissi, on ratkaisun yksinkertaisuus. Sen sijaan, että joutuisit luopumaan kodistasi ja hoitamaan kaikki muuttoon liittyvät monimutkaiset ongelmat, voit vain yksinkertaisesti ratkaista portaiden aiheuttaman ongelman ja pysyä omassa kodissasi. Muuton kustannukset voivat olla suuret, etenkin, jos muutat palveluasuntoon. Useimmiten uusi asunto on huomattavasti pienempi kuin olemassa oleva kotisi, jolloin sinun on päätettävä, mitä otat mukaasi ja mitä heität pois. Valitessasi porrashissin voit säilyttää kaikki tärkeät tavarasi ja säilyttää ne omassa kodissasi omilla paikoillaan.\nAsumista vain yhdessä kodin kerroksessa\nToinen usein harkittu vaihtoehto on makuuhuoneen muutto alakertaan. Vaikka se onkin käytännöllinen ratkaisu, asuminen yhdessä kerroksessa ei ole kovin miellyttävää etenkään, jos sinulla käy usein vieraita. Asutpa vuokralla tai omistusasunnossa, maksat koko kodista. Miksi siis käyttäisit vain osaa siitä? Muut muutosvaihtoehdot, kuten talohissin asentaminen, kuulostavat periaatteessa hyviltä vaihtoehdoilta, mutta sopivat harvoin keskiverto perheen budjettiin.\nFyysiset voimavarat keskeisenä tekijänä\nHinta, tila ja käytännöllisyys ovat kaikki tärkeitä tekijöitä päätettäessä parhaasta tavasta ikääntyä kotona. Kuitenkin fyysiset voimavarat jätetään usein huomiotta. Jokapäiväiset tehtävät, kuten pyykkien tai kauppakassien kuljettaminen kodin kerroksesta toiseen sujuvat helpommin porrashissin avulla. Käyttämällä porrashissiä kaukosäätimen avulla voit käyttää porrashissiä ruokahissinä ja säästää voimiasi. Näin sinulle jää enemmän energiaa tehdä asioita, joista nautit.\nLoppujen lopuksi jokainen tilanne on erilainen ja sinun on päätettävä, mikä on oikea ratkaisu sinulle ja sinun perheellesi. Stannah on valmistanut hissejä jo yli 150 vuoden ajan ja osaa kattavan kokemuksensa ja asiantuntemuksensa avulla auttaa sinua ikääntymään kotona turvallisesti. Jos harkitset porrashissiä vaihtoehtona, ota yhteyttä viralliseen jälleenmyyjäämme Mediqiin. He auttavat sinua löytämään oikean ratkaisun maksutta ja ilman sitoumuksia.


Honka kuittasi HIFK:n johdon päätössekunneilla – Imbongo johdatti FC Lahden voittoon | Yle Urheilu | yle.fi\nHonka kuittasi HIFK:n johdon päätössekunneilla – Imbongo johdatti FC Lahden voittoon\nHongalle tasapeli oli jo kymmenes tällä Veikkausliiga-kaudella.\n2.10.2020 klo 21.28\nMaalivahti Arnold Origi oli kelpo vireessä HIFK:n maalilla. Hongan Macoumba Kandji yrittää puskea.Matti Raivio / AOP\nFC Lahti oli tyly isäntä IFK Mariehamnille miesten jalkapalloliigassa ja voitti 3–1. Myös HIFK oli pitkään kiinni kotivoitossa, mutta Hongan Borjas Martin puski lisäajalla 1–1-loppunumerot.\nPerjantaina 29 vuotta täyttänyt Sakari Tukiainen laukoi rangaistusalueen rajalta HIFK:n maalin avauspuoliajan lopussa. Honka sai toisella puoliajalla painetta kotijoukkueen puolustuspäähän, mutta Arnold Origi venyi muutamaan komeaan torjuntaan. Aivan loppuun HIFK:n johto ei kuitenkaan kestänyt, kun Martin oli kulmapotkutilanteessa maalinteossa.\nHonka on sarjataulukossa neljäntenä ja HIFK kuudentena. Hongan tämän kauden 18 liigaottelusta peräti kymmenen on päättynyt tasan.\nFC Lahti nousi voitollaan tasapisteisiin HIFK:n kanssa. Sarjassa seitsemäntenä olevat lahtelaiset jäivät avauspuoliajalla takaa-ajajiksi, kun Peter Makrillos laukoi IFK Mariehamnin 20. minuutilla johtoon.\nToisella puoliajalla Dimitry Imbongo tuikkasi lahtelaisten tasoituksen 63. minuutilla ulkosyrjällä. Kymmenen minuuttia myöhemmin Imbongo ohjasi kotijoukkueen takatolpalta johtoon. Jasin-Amin Assehnoun viimeisteli ottelun loppunumerot lisäajalla.\nIFK Mariehamn on sarjassa yhdeksäntenä.\nTPS:n koronakaranteeni sotkee ottelukalenteria – maaottelutauko onni onnettomuudessa


Kromi on ihmiselle välttämätön hivenaine. Suomalaisten kromin saanti ravinnosta on vähäisintä koko maailmassa, alle 30 mikrogrammaa/vrk (kun suositus on 50–200 µg/vrk). Syytä näin vähäiseen saantiin ei tunneta, mutta tällä tosiasialla saattaa olla osuutta lihavuuden, insuliiniresistenssin, metabolisen oireyhtymän, diabeteksen ja sydäntautien yleisyyteen maassamme. Kromipikolinaatti on hyödyllinen ravintolisä, joka tasapainottaa verensokeria ja edistää aineenvaihduntaa (metaboliaa).\nJo 1950-luvulla havaittiin, että kromi on eläimille ja ihmisille välttämätön hivenaine, jota elimistömme tarvitsee päivittäin pieniä määriä (kuten termi "hivenaine" ilmaisee). Nykyään tiedetään, että kromilla on monia erittäin tärkeitä tehtäviä ihmisen ravitsemuksessa (ravintoaineiden biologisessa hyväksikäytössä) ja monissa aineenvaihdunnan reaktioissa, erityisesti sokerin ja rasvojen aineenvaihdunnassa (1-100). Kahdeksan Euroopan maata käsittävä EURAMIC Study osoittaa, että aikuisten kromin pitoisuus (varpaan kynnestä mitattuna) vähenee 9 % jokaista vuosikymmentä kohti (American Journal of Epidemiology 2005). Iän myötä ihminen yleensä lihoo ja hänen sairastumisalttiutensa suurenee. Israelin Terveysministeriön työryhmä suosittaakin kromia ja muita ravintolisiä ikäääntyville (96).\nMitä pienempi kromin pitoisuus veressä ja muissa kudoksissa, sitä suurempi on myös sydäntaudin ja -kuoleman sekä verenpainetaudin vaara. Tämänkin perusteella jokaisen suomalaisen tulisi ottaa orgaanista kromia ruoan lisänä. Siten moni välttyisi verenpainetaudilta ja sydänkohtaukselta ja turhien lääkkeiden syönniltä ja niiden sivuvaikutuksilta. Erityisen tärkeä kromilisä on ylipainoisille ihmisille (97). Meta-analyysin mukaan kromilisästä on hyötyä diabeetikoille (Diabetes Care 2007).\nKromi esiintyy luonnossa kemiallisesti eri valenttisina yhdisteinä, pääasiassa 3-arvoisena (ravintokromina) ja 6-arvoisena, heksavalenttina "teollisuuskromina". Ne ovat kemiallisilta ja biologisilta vaikutuksiltaan täysin erilaisia yhdisteitä. 6-arvoista kromia käytetään metallisesineiden, kuten kylpyhuoneen hanojen, auton puskureiden yms. pintakäsittelyaineena. Käsittelen tässä katsauksessa vain 3-arvoista ravintokromia. Parhaiten imeytyviä ja tehokkaimpia ravintokromin muotoja ovat orgaaniset kromin suolat, kromipikolinaatti (79, 100, 102) ja kromitrinikotinaatti (kromin ja B3-vitamiinin yhdiste eli niasiiniin sidottu kromi). Uudet tutkimukset puoltavat kromin käyttöä diabeteksen hoidossa, sillä se alentaa kohonnutta verensokeria ja HbA1c:tä. Diabeetikon kromin tarve näyttää olevan vähintään 200 mikrogrammaa päivässä (Balk ym 2007, Hummel ym. 2007). Paras teho saadaan ottamalla kromin kera benfotiamiinia.\nKromitutkimuksissa on kuitenkin julkaistu ristiriitaisia tuloksia. Pienehkön hollantilaisen tutkimuksen mukaan suuretkaan pikolinaattiannokset (500 ja 1000 µg/vrk) eivät vaikuttaneet verensokeriin ylipainoisilla tyypin 2 diabeetikoilla. Veren rasvaprofiili kuitenkin parani jonkin verran. Sitä vastoin amerikkalaisessa tutkimuksessa Cr-pikolinaatti paransi diabeetikkojen sokeri- ja rasvatasapainoa (Pattar et al 2006). Vaikutus perustuu ainakin osittain glukoosinsiirtäjien (esim. GLUT-4:n) aktivointiin (Chen et al. 2006). Orgaaninen kromi on turvallista suurinakin päiväannoksina. Ulkomailla sitä annetaan tutkimuksissa ylipainoisille ihmisille 600 ug/vrk ja 1 000 µg/vrk masentuneille (J Psychiatr Pract 2005) ja diabeetikoille verisuonimuutosten ehkäisyyn (100). Itse suosittelen berberiinin ja kromipikolinaatin yhdistelmää, sillä nämä aineet toimivat synergisesti.\nInsuliini tarvitsee apurina (kofaktorina) kromia, joka avaa solukalvojen "oven", jonka kautta glukoosi pääsee solujen sisään. Kromia sitovalla kromuliini-nimisellä oligopeptidillä on tässä keskeinen rooli. Kromi aktivoi solukalvoilla sijaitsevia glukoosia siirtäviä proteiineja (glucose transports GLUTs), erityisesti GLUT4:ä, joka vie sokeria verestä lihaksiin poltettavaksi energiaksi (100).\nKuvia GLUT4:n toiminnasta soluissa (Cornell University) Kromin yhteys sokerin aineenvaihduntaan tuli ilmi 1970-luvulla vahingossa Kanadassa, kun eräille letkuruokinnassa (total parenteral nutrition) olleille potilaille unohdettiin antaa kromia. Heille kehittyi diabetesta, glukoosi-intoleranssia, painonmenetystä, vähäenergisyyttä sekä hermo- ja aivo-oireita, jotka kaikki liittyivät häiriintyneeseen insuliinin toimintaan. Potilaille alettiin antaa insuliinia, mutta se ei yksin riittänyt korjaamaan tilanneta, vaan potilaat tarvitsivat lisäksi kromia. Siitä lähtien tutkijat ovat olleet kiinnostuneita kromin ja diabeteksen yhteydestä ja aiheesta on julkaistu runsaasti tutkimuksia. PubMed-tietokannassa on tätä kirjoitettaessa 338 julkaisua hakusanoilla "chromium; diabetes". Tässä katsauksessa niistä referoidaan tärkeimpiä (katso kirjallisuusluettelo lopussa). Useissa ammattilehdissä suositellaan kromia ja kalaöljyn rasvahappoja diabeteksen ehkäisyyn ja hoitoon ( esim. Nutr Clin Care 2003;6(2):51-61). Suositus perustuu siihen tosiasiaan, että ruuan lisänä nautittu kromi parantaa insuliinin tehoa, alentaa korkeita veren sokeriarvoja ja tasapainottaa niiden vaihteluita. Jotkut tutkimuksista ovat olleet ns. ei-positiivisia eli niissä ei ole saatu tällaista näyttöä. Paras verensokeria alentava vaikutus on saatu yhdistämällä kromi ja sinkki (82).\nMonet tutkijat arvelevat, että liiian vähäinen kromin saanti saattaa lisätä aikuistyypin diabeteksen riskiä. Asiaa ei ole lopullisesti osoitettu, ja tutkijat väittelevät edelleen asiasta. Tutkimista vaikeuttaa se, ettei meillä ole käytettävissä hyviä menetelmiä kromin puutteen osoittamiseen (1). Lisäksi on havaittu, että kortisonin käyttö lisää kromin erittymistä virtsaan (2). Tämä saattaa selittää sen, että pitkäaikainen kortisonin käyttö voi aiheuttaa diabeteksen puhkeamisen (3).\nJoissakin tutkimuksissa kromin anto ruuan lisänä on korjannut muita (ei-diabeettisia) sokeriaineenvaihdunnan häiriöitä. Viimeaikaiset tutkimukset ovat osoittaneet myös, että kromi voi auttaa laihduttajia poltamaan rasvaa. Yhdysvalloissa ja muualla kromipikolinaattia suositellaan magnesiumin ja eräiden muiden lisäravinteiden kera hoidoksi aikuistyypin diabeetikoille. Lue abstrakti\nTässä katsauksessa selostettuja ei-positiivisia tutkimuksia arvioitaessa on hyvä muistaa, että useimmat kromia koskevat tutkimukset on tehty Yhdysvalloissa, jossa väestö saa ruuassaan monin verroin kromia suomalaisiin verrattuna. Ei-positiiviset tulokset saattavat siis osittain johtua siitä, että koehenkilöiden kromin saanti ravinnosta on ollut runsasta, jolloin lisäkromin avulla ei ole aina saatu tilastollisesti merkitseviä eroja plaseboryhmään verrattuna.\nSuomessa ravintolisien päiväannoksessa on yleensä vain 50 µg kromia/vuorokausiannos. Terveys- ja elintarvikeviranomaisten mukaan kromia saisi olla ravintolisissä vain 50 µg. Käytäntö vaihtelee eri EU:n maissa. Esimerkiksi Espanjassa viranomaiset sallivat nyt ravintolisissä 200 µg/vrk. Yhdysvalloissa otetaan itsehoidossa yleisesti 200-1 000 µg/vrk annoksia, muun muassa laihdutuksen ja kehonrakennuksen yhteydessä. Atyyppistä psykoosia sairastaville on annettu 1 000 µg/vrk hyvällä menestyksellä. Useimmissa tieteellisissä tutkimuksissa on annettu 200-1 000 µg:n päiväannoksia.\nOrgaaninen kromi suojaa diabeetikon sydäntä Verensokeri voi olla lievästi koholla, vaikkei kyse välttämättä ole diabeteksesta. Ei-diabeetikkojen lievästi koholla olevat veren sokeriarvot ovat alentuneet kromin avulla (6-9).\nToisessa 16 viikkoa kestäneessä 78 diabeetikon kaksoissokkokokeessa osalle koehenkilöistä annettiin epäorgaanista kromikloridia, osalle orgaanista kromihiivaa ja osalle plaseboa (42). Kumpikin kromin muoto alensi merkittävästi kohonneita veren sokeriarvoja. Ryhmien paikkaa vaihdettiin ns. "pesutauon" jälkeen, ja jälleen saatiin sama tulos: kromi alensi kohonneita veren sokeriarvoja. Tällaista tutkimusta kutsutaan "vaihtovuoroiseksi", ja sen katsotaan antavan luotettavamman tuloksen kuin pelkän "yksivuoroisen". Samanlaisia positiivisia tuloksia on julkaistu muissa pienehköissä tutkimuksissa (43, 44), mutta jotkut pienehköt tutkimukset ovat olleet ei-positiivisia (45, 46).\nJotkut ei-positiivista tutkimuksista ovat olleet hyvin pieniä, alle 20 henkilöä käsittäviä, joista puolet on saanut kromia ja puolet plaseboa muutaman viikon ajan (16). Ravintolisien vastustajat viittaavat mielellään tällaisiin ei-positiivisiin tuloksiin, joita he nimittävät "negatiivisiksi". Todellisuudessa väestötutkimus ei voi milloinkaan olla "negatiivinen", sillä siinä ei voida osoittaa negatiivista syysuhdetta (eli että jokin tekijä ei aiheuta tutkittavaa ilmiötä). Jotta mahdolliset ryhmien väliset erot tulisivat tilastollisesti merkitseviksi pienissä aineistoissa, tulisi kromin vaikutuksen näkyä lähes jokaisella tutkitulla.\nKyseessä on tila, joka ei ole varsinaisesti diabetes, mutta henkilöllä todetaan lievästi epänormaaleja veren sokeriarvoja. Kromia on annettu hoidoksi tässä tilassa, ja monet pienet kaksoissokkotutkimukset ovat osoittaneet sen olevan avuksi (50-53). Yksi Suomessa tehty tutkimus tosin oli ei-positiivinen (54), mutta amerikkalainen raportti taas totesi kromilisän parantavan insuliiniresistenssiä (84). Eräs ylipainoisten henkilöiden kaksoissokkotutkimus osoitti kromin parantavan elimistön insuliinivastetta, minkä katsotaan ehkäisevän diabetesta (55). Erilaiset tutkimustulokset saattavat johtua siitä, että toisissa on annettu huonosti imeytyvää epäorgaanista kromia ja toisissa hyvin imeytyvää kromiyhdistettä kuten kromihiivaa tai kromipikolinaattia. Eri tutkimuksissa on ollut erilaisia kromin päiväannoksia.\nKromi saattaa suojata sydäntauteja vastaan (21), koska se korjaa veren sokerihäiriöitä. Kromin vaikutusta veren rasvojen alentamisessa on tutkittu paljon, mutta tulokset ovat olleet ristiriitaisia (30-38). Eräässä tutkimuksessa ilmeni, että kun kromi yhdistettiin viinirypäleen siementen sisältämään yhdisteeseen (proantosyanidiiniin), veren kohonnut kolesteroli aleni. Beetasalpaajien käyttäjillä kromin on osoitettu lisäävän hyvää HDL-kolesterolia (40). Kromipikolinaatti alensi veren triglyseridejä (rasvoja) härillä, joille syötettiin rasvaisia ruokia (87).\nInsuliiniresistenssi ja lievästi koholla olevat veren sokeriarvot lisäävät tunnetusti sydän- ja verisuonitautien riskiä (65-72). Tähän tulokseen tuli myös suomalainen professori Kalevi Pyörälän johtama tutkijaryhmä seurattuaan helsinkiläisten poliisimiesten terveydentilaa lähes 10 vuoden ajan (69). Kromin käyttö ravintolisänä saattaa parantaa elimistön reagointia insuliiniin ja normalisoida kohonneita sokeriarvoja. Sydäninfarktin sairastaneiden miesten veren kromipitoisuus on alempi kuin terveillä verrokeilla (73). Kromilisä saattaa siis vähentävää sydänkohtauksen vaaraa, varsinkin Suomessa, jossa kromin saanti ravinnosta on liian niukkaa.\nEräässä amerikkalaisessa yliopistossa tutkittiin dieetin, liikunnan ja kromia sisältävän ravintolisän vaikutusta 123 ylipainoiseen henkilöön. Heidän kalorimääränsä rajoitettiin 1500:aan/vrk, ja heitä pyydettiin kävelemään 45 minuuttia viitenä päivänä viikossa noin 60-80%:n kuormitustasolla. Koehenkilöistä 56 sai mm. kromipikolinaattia sisältävää laihdutusvalmistetta, 67 sai vastaavaa plaseboa. Tutkimus kesti neljä viikkoa, jonka jälkeen havaittiin kromia saaneen ryhmän vartalon muodossa myönteisiä muutoksia verrattuna plaseboryhmään. Muutokset perustuivat siihen, että kromia saaneiden vartalon rasva oli vähentynyt ja lihasmassa kasvanut enemmän kuin plaseboryhmässä. Painossa ei kuitenkaan havaittu eroja ryhmien kesken (86). Eräässä toisessa tutkimuksessa 44 kohtalaisen ylipainoista naista jaettiin kahteen ryhmään, joista toinen sai 400 µg/vrk kromia ja toinen plaseboa (58). Kaikki koehenkilöt alkoivat tehdä myös kunto-ohjelmaa. Kolmen kuukauden kuluttua ryhmät tutkittin, mutta niiden välillä ei havaittu merkitseviä eroja painossa, vyötärön ympärysmitassa, kehon rasvaprosentissa eikä myöskään veren sokeri- tai muissa arvoissa. Kolesteroli aleni sekä kromi- että plaseboryhmässä, todennäköisesti laihdutusohjelman ja liikunnan ansiosta. Myös eräissä muissa pienehköissä tutkimuksissa on päädytty samanlaisiin tuloksiin (59-64).\nOrgaanisesta kromista (600 µg/vrk) on merkittävää hyötyä atyyppisen masennuksen ja siihen liittyvän lihomisen hoidossa (J Psychiatr Pract 2005). Minusta on valitettavaa, etteivät psykiatrit tunne kromin vaikutusta masennuksen ehkäisyssä ja hoidossa eivätkä painonhallinnassa, sillä useimmat heidän potilaansa lihovat taudin ja lääkityksen takia. Psykiatrit suosittavat masennuspotilaiden painonhallintaan orlistaattia, sitraminia, fluoksetiinia, topiramaattia, adamantiinia, niatsatidinia, simetidiiniä ja metformiinia (Psychyiatrysource 2006). Niillä kaikilla on pahoja sivuvaikutuksia, orgaaninen kromi olisi tehokas ja täysin turvallinen vaihtoehto.\nKromuliinin merkityksestä voit lukea klikkaamalla tähän. Kaavakuvasta pääset edelleen artikkeliin, jossa selostetaan perusteellisesti kromin biokemiaa.\nVoit lukea englanniksi yleiskatsauksen kromin (ja magnesiumin ja sinkin) merkityksestä fyysiseen aktiviteettiin klikkaamalla tähän. Jos joku terveydenhuollon ammattihenkilö sanoo sinulle, ettei kromin vaikutuksia ole tutkittu, tulosta hänelle alla oleva kirjallisuusluettelo ja pyydä häntä perehtymään siinä mainittuihin tutkimuksiin.\n1. Mertz W. Chromium in human nutrition: a review. J Nutr. 1993;123:626–633 (Full text).\n97. Morrow T. Is chromium III a new key to effective diabetes management? Managed Care. 2005;14(11):78-80. 100. Chen G, Liu P, Patter GR et al. Chromium Activates GLUT4 Trafficking and Enhances Insulin-Stimulated Glucose Transport in 3T3-L1 Adipocytes via a Cholesterol-Dependent Mechanism. Mol Endocrinol. 2005 Dec 8; [Epub ahead of print] [PubMed] [Free Full Text]\n101. Balk EM, Tatsioni T, Lichtenstein AH, et al. Effect of chromium supplementation on glucose metabolism and lipids: A systematic review of randomized controlled trials. Diabetes Care 2007 30: 2154-2163. [Abstract] [Full Text] [PDF] Online-Only Appendix 102. Hummel M, Standl E, Schnell O. Related Articles Abstract Chromium in metabolic and cardiovascular disease. Horm Metab Res. 2007 Oct;39(10):743-51. [PubMed]103. Sundaram B, Aggarwal A, Sandhir R. Chromium picolinate attenuates hyperglycemia-induced oxidative stress in streptozotocin-induced diabetic rats. J Trace Elem Med Biol. 2013 Apr;27(2):117-21. doi: 10.1016/j.jtemb.2012.09.002. Info\nNäring och mental hälsaLue arvosteluMaksuttomat oppaat kaupoissa ja netissä


Ilmoitusvelvollisuuden laiminlyönti ei johtanut korvausvaatimusten menettämiseen – riita kylpyhuoneen virheistä palautui hovioikeuden käsittelyyn - Kuhanen | Asikainen | Kanerva\nOsakas vaati taloyhtiöltä korvauksia kylpyhuoneremontin virheistä. Käräjäoikeus ja hovioikeus katsoivat, että ilmoitusvelvollisuuden laiminlyönti ratkaisi tapauksen taloyhtiön hyväksi. Riita sai kuitenkin uuden käänteen korkeimmassa oikeudessa.\nTaloyhtiö teetti sen kunnossapitovastuulle kuuluvia kosteusvaurioiden korjauksia osakkaan kylpyhuoneessa ja saunassa. Korjauksista johtuen taloyhtiön tehtävä oli lisäksi uusia lattioiden ja seinien laatoitukset. Työ valmistui vuoden 2015 alkupuolella.\nOsakas oli tyytymätön työnjälkeen muun muassa laattojen osalta. Hän katsoi, että taloyhtiö oli laiminlyönyt remontissa velvollisuutensa valvoa, että sen palkkaama urakoitsija hoitaa työn hyvän rakennustavan mukaisesti.\nOsakas vaati käräjäoikeudessa taloyhtiöltä vahingonkorvauksia yhteensä 12 759,33 euroa. Yhtiö puolestaan vaati kanteen hylkäämistä sillä perusteella, että osakas oli ilmoittanut virheistä vasta tammikuun lopussa 2017 eli liian myöhään. Osakas ei myöskään koskaan korjauttanut virheelliseksi väittämäänsä työtä, jolloin hänelle ei koitunut remontista taloudellista vahinkoa.\nHovioikeus katsoi käräjäoikeuden tavoin, että ilmoitusvelvollisuuden laiminlyönti johti siihen, että osakas menetti oikeutensa vaatia vahingonkorvausta taloyhtiöltä. Jutun käsittely jatkui korkeimmassa oikeudessa.\nOsakkaan ilmoitusvelvollisuus ei ole sama asia kuin reklamaatiovelvollisuus\nTapauksessa selvitettiin jo alemmissa oikeusasteissa, että kylpyhuoneen laatoituksen virheet ovat olleet osakkaan havaittavissa heti työn valmistuttua. Korkein oikeus vahvisti, että vikojen ja puutteellisuuksien korjaaminen on kuulunut yhtiön vastuulle, mutta osakas ei ilmoittanut havainnoistaan viivytyksettä.\nTästä eteenpäin asia sai uuden käänteen: Asunto-osakeyhtiölaissa ei säädetä ilmoitusvelvollisuuden laiminlyönnin seuraamuksista. Säännöksen perusteluissa todetaan, että ilmoituksen laiminlyönyt osakkeenomistaja on vastuussa vahingosta siltä osin kuin se olisi voitu välttää ajoissa tehdyllä ilmoituksella. Korkeimman oikeuden mukaan kyseessä ei kuitenkaan ole reklamaatiosäännös, jonka noudattamatta jättämisestä osakas menettäisi oikeutensa vaatia korvausta yhtiöltä. Sen sijaan laki asettaa osakkeenomistajalle velvollisuuden toimia ilmoituksen kanssa ajoissa, jotta yhtiölle aiheutuu vioista mahdollisimman vähän kustannuksia.\nOsakas perusti korvausvaatimuksensa ensisijaisesti korjauskustannuksiin ja toissijaisesti huoneiston arvonalentumiseen. Korkein oikeus totesi, että nämä ovat perusteita, jotka tuomioistuimen on arvioitava näytön perusteella.\nKorkein oikeus kumosi hovioikeuden tuomion toukokuun 2021 lopussa ja asia palautetaan Turun hovioikeuteen.\n(KKO diaarinumero S2019/494)


Bikinikausi lähestyy - valmistaudu kesään RFSU:n Private Area - tuotesarjalla. - Miltton\nBikinikausi lähestyy - valmistaudu kesään RFSU:n Private Area - tuotesarjalla.\nma, huhti 13, 2015 14:19 CET\nRFSU:n hellävarainen Private Area – tuotesarja, joka on kehitelty intiimialueiden ihokarvojen poistoon ja hoitoon on paras ystäväsi rantakauden lähestyessä. Sheivaa haluamallasi tavalla ja nauti pehmeästä ja hyvinvoivasta intiimialueesta samalla kun vietät elämäsi kesän.\nAurinkoiset päivät, yöttömät yöt, iltauinnit, rantapäivät ystävien kanssa, auringon paahtama iho, kesäfestarit, flirttailevat hymyt uusien tuttavuuksien kanssa, lämpimät hetket oman rakkaan kanssa, ja unohtumattomat elämykset, niistä on kesä tehty. RFSU haluaa auttaa sinua viettämään unelmiesi kesän huolehtimatta ärtyneestä tai kutisevasta alapään ihosta. RFSU:n Private Area- intiimialueen hoitosarja auttaa sinua sheivaamaan omalla tyylilläsi, hellästi ihoa vahingoittamatta.\nPrivate Area – tuotesarja sisältää seuraavat tuotteet:\nDaily Fresh on erittäin mieto ja täyteläinen intiimipesuun soveltuva päivittäinen herkkien alueiden pesuneste. Yrttejä sisältävä koostumus antaa raikkaan ja miellyttävän olon. Tuotteen suositushinta on 4,50 €.\nEasy Shavin´ on ihoa pehmittävä ja luistoa lisäävä geeli, joka sopii suihkussa tapahtuvaan ihokarvojen ajoon intiimialueilta tai koko keholta. Tuotteen suositushinta on 5,50 €.\nNice n´Cool After Shave -geeli viilentää ja rauhoittaa ihoa sheivauksen jälkeen ja auttaa ihoa palautumaan nopeammin ajon jälkeen. Tuotteen suositushinta on 5,90 €.\nHair Helper – voide on kehitetty estämään ihokarvojen kasvun sisäänpäin bikinialueilla, kainaloissa ja säärissä. Voiteen sisältämät hedelmähapot kuorivat ihon pintakerroksen hellävaraisesti. Tuotteen suositushinta on 5,90 €.\n+358 (0)20 766 1766\nKuva – ja tuotenäytteet:\n+358 (50) 574737 8\nRFSU , intiimialue , Private Area , sheivaus


JYX - Ajatuksia koulutusviennistä – mahdollisuudet ja riskit vaakakupissa\nJuusola, K. (2015). Ajatuksia koulutusviennistä – mahdollisuudet ja riskit vaakakupissa. Kieli, koulutus ja yhteiskunta, 13.5.2015 (Toukokuu). Retrieved from http://www.kieliverkosto.fi/article/ajatuksia-koulutusviennista-mahdollisuudet-ja-riskit-vaakakupissa/\nKoulutusosaamisen viennistä tulee kehittää yksi Suomen tulevaisuuden tärkeimmistä vientituotteista. Näin kaavailtiin vuonna 2010 julkaistussa opetus- ja kulttuuriministeriön raportissa (OKM 2010). Suomessa ajatus koulutuksesta vientituotteena on suhteellisen tuore käsite ja kattaa laajan skaalan erilaisia koulutusosaamisen viennin muotoja. Monissa muissa maissa, etenkin Australiassa, Isossa-Britanniassa sekä Yhdysvalloissa, koulutuksella on tehty kauppaa yli rajojen jo vuosikymmeniä. Koulutuksen suurimmat vientimaat ovat luonnollisesti englanninkielisiä maita, joiden koulutusosaamisella on kysyntää yli rajojen, ja joissa tutkintomaksut ovat arkipäivää. Usein näissä maissa väestörakenteen muutokset ovat ajaneet korkeakoulut tilanteeseen, jossa kotimaiset opiskelijamäärät ovat laskemassa, mikä puolestaan on johtanut koulutussektorin ylikapasiteettiin. Tämän lisäksi julkisen rahoituksen osuus korkeakoulujen budjetista, mikäli sellaista on ollut, on ollut laskusuunnassa jo vuosikymmeniä. Rahoituskanavien muutos, globalisaatio ja kansainvälistymispaineet ovatkin toimineet kannustimina yliopistojen koulutusvientihankkeille, joiden kautta haetaan uusia mahdollisuuksia korkeakoulujen kasvulle ja kannattavuudelle. Vaikka korkeakoulutasolla koulutusvientiä harjoitetaan monin eri tavoin, kuten ulkomaisten opiskelijoiden rekrytoinnilla, 2000-luvun alun yksi huomattavimmista trendeistä oli tytärkampusten perustaminen ulkomaille. ...\nkorkeakoulutus koulutusvienti Abu Dhabi Arabiemiraatit Dubai\nKoulutusviennistä apuja talousvaikeuksissa kärvisteleville oppilaitoksille? \nSaarinen, Taina (Soveltavan kielentutkimuksen keskus, Jyväskylän yliopisto; Kielikoulutuspolitiikan verkosto, 2015)\nMuuntogeenisten elintarvikkeiden yhteiskunnalliset riskit ja mahdollisuudet : median suhtautuminen sekä sen vaikutukset yhteiskuntamme asenteisiin \nKauppinen, Vera (2019)\nTutkielmassa selvitetään, kuinka suomalaisissa sanomalehdissä uutisoidaan muuntogeenisistä elintarvikkeista, minkälaisia riskejä ja mahdollisuuksia niiden kerrotaan sisältävän. Lainsäädännön, tiedeyhteisöjen sekä kuluttajien ...